**UČEBNÉ OSNOVY**

**4. ročník – 2.CJ**

|  |  |  |  |  |  |  |
| --- | --- | --- | --- | --- | --- | --- |
| **Názov predmetu** | | **ANGLICKÝ JAZYK** | | | | |
| **Časový rozsah výučby** | |  | | | | |
|  | Ročník | 1. | 2. | 3. | 4. | Spolu |
|  | Štátny vzdelávací program | 4 | 2 | 2 | 2 | 10 |
|  | Školský vzdelávací program | 0 | 0 | 0 | 0 | 0 |
|  | SPOLU | 4 | 2 | 2 | 2 | 10 |
| **Kód a názov odboru štúdia** | | 7902 500 gymnázium | | | | |
| **Stupeň vzdelania** | | vyššie sekundárne vzdelanie ISCED 3A | | | | |
| **Forma štúdia** | | denná | | | | |
| **Dĺžka štúdia** | | štvorročná | | | | |
| **Vyučovací jazyk** | | slovenský jazyk | | | | |

**CHARAKTERISTIKA PREDMETU**

Jazyk je nástrojom myslenia a komunikácie medzi ľuďmi, zdroj osobného a kultúrneho obohatenia a predpokladom pre ďalšie vzdelávanie a profesionálnu realizáciu. Je tiež prostriedkom na vyjadrenie citov a pocitov. Cudzí jazyk prispieva k rozvoju kľúčových kompetencií tak, aby jazyková príprava žiakov efektívne zodpovedala požiadavkám moderného európskeho občana. Cieľom predmetu je osvojovanie si jazykových znalostí a rečových schopností vedúcich k účinnej komunikácii v cudzom jazyku. Predmet smeruje k tomu, aby boli žiaci schopní čítať s porozumením primerané texty, porozumieť ústnemu podaniu na úrovni osvojených znalostí, dorozumieť sa v bežných životných situáciách a hovoriť o jednotlivých témach. Ďalej má prehlbovať poznanie kultúry anglofónneho sveta, viesť k pochopeniu, rešpektu a k tolerancii odlišných kultúrnych hodnôt iných národov.

Učenie sa cudzích jazykov podporuje otvorenejší prístup k ľuďom. Komunikácia a rozvoj kompetencií v cudzom jazyku sú dôležité pre podporu mobility v rámci Európskej únie, umožňujú občanom plne využívať slobodu pracovať a študovať v niektorom z jej členských štátov. Chápanie jazykového vzdelávania ako „vzdelávania pre život“ umožňuje každému jedincovi žiť podľa vlastných predstáv a uspokojenia.

Učivo vo štvrtom ročníku je zamerané na rozvíjanie 4 komunikačných zručností : čítanie, posluch, ústny prejav a písomný prejav. Vyučovanie anglického jazyka ako 2. cudzieho jazyka je vo 4. ročníku realizované s 2 hodinovou týždennou dotáciou a realizuje sa v rámci jednej skupiny. Vyučovanie prebieha podľa možností v odbornej jazykovej učebni alebo v kmeňovej triede, prípadne v polyfunkčnej učebni s e- beamovou tabuľou alebo v počítačovej miestnosti.

Anglický jazyk pri výučbe využíva aj poznatky z iných vyučovacích predmetov, ako napr. ITK- písanie textov v o WORDe, príprava prezentácií v PowerPointe, vyhľadávanie informácií na web stránkach; z geografie- reálie anglicky hovoriacich krajinách; z HUV- posluch a spev piesní; z ETV- základy slušného správania a etikety; zo SLJ- preklad, štylistika a porovnávanie anglického jazyka s rodným jazykom. Do výučby sú zaradené poznatky z prierezových tém, ako Mediálna výchova, Osobnostný rozvoj,  Environmentálna výchova, tvorba projektu a prezentačné zručnosti.

**CIELE VYUČOVACIEHO PROCESU**

Primárnym cieľom vyučovania cudzích jazykov je podpora vzájomného porozumenia medzi ľuďmi rôznych krajín a umožnenie komunikácie s nimi. Anglický jazyk má najvyššie špecifické postavenie ako internacionálny úradný jazyk v obchode, technike, cestovnom ruchu, vede, diplomacii, ako aj v mnohých iných oblastiach ľudských aktivít. Vyučovanie anglického jazyka má teda poskytnúť pevný základ na úspešné uplatnenie sa žiakov v osobnom živote a v profesii. Jedným z cieľov nášho programu je potreba motivovať žiakov tak, aby sa natoľko zorientovali v anglickom jazyku, aby učenie jazyka chápali ako celoživotný proces a umožnili žiakom vytvoriť si pozitívny vzťah k učeniu sa cudzieho jazyka.

Špecifikácia cieľov:

* dokázať riešiť každodenné životné situácie v cudzej krajine a v ich riešení pomáhať cudzincom, ktorí sú v jeho vlastnej krajine,
* dokázať si vymieňať informácie a nápady s mladými ľuďmi a dospelými, ktorí hovoria iným jazykom a sprostredkujú mu svoje myšlienky a pocity v jazyku, ktorý si učiaci sa osvojuje,
* viac a lepšie chápať spôsob života a myslenia iných národov a ich kultúrne dedičstvo.

Špecifikácia cieľov zahrňuje: počúvanie s porozumením, čítanie s porozumením, písomný prejav a ústny prejav.

*Počúvanie s porozumením*

Učiaci sa rozumie krátkym jednoduchým monologickým, dialogickým a kombinovaným ústnym prejavom informatívneho charakteru s tematikou každodenného života, ktoré sú prednesené v štandardnom jazyku a primeranom tempe reči.

Učiaci sa na úrovni B1 má rozvinuté zručnosti na úrovni A2 a ďalej si ich zdokonaľuje tak, aby dokázal porozumieť:

* prejavu ako celku, téme a hlavnej myšlienke,
* špecifické informácie a dokázal zachytiť logickú štruktúru textu, vedel rozlíšiť podstatné informácie od nepodstatných, rozlíšiť hovoriacich,
* jednoduchým rečovým prejavom informatívneho charakteru s tematikou každodenného života (oznamy, inštrukcie, opisy, odkazy, pokyny, upozornenia, rady) prednesenom v primeranom hovorovom tempe reči a v štandardnom jazyku,
* autentické dialógy na bežné témy, napr. telefonický rozhovor, interview,
* prejavy naratívneho charakteru, napr. zážitok, príbeh,
* podstatné informácie v jednoduchých prednáškach, referátoch, diskusiách, ak mu je tematika známa, a ak sú prednesené v primeranom tempe reči a v štandardnom jazyku,
* základné informácie z rozhlasových a televíznych správ s tematikou každodenného života, ktoré sú prednesené v primeranom tempe reči.

*Čítanie s porozumením*

Učiaci sa porozumie jednoduchým textom informatívneho a faktografického charakteru, primerane náročným textom s tematikou každodenného života a jednoduchším beletrizovaným textom.

Učiaci sa na úrovni B1 má rozvinuté zručnosti na úrovni A2 a ďalej si ich zdokonaľuje tak, aby dokázal:

* získať informácie z jednoduchších textov,
* po príprave čítať plynulo a nahlas texty, ktorých obsah, štýl a jazyk sú primerané jazykovej úrovni a skúsenostiam učiacich sa,
* vyhľadať špecifické a detailné informácie v rôznych textoch, rozlíšiť základné a rozširujúce informácie v texte s jasnou logickou štruktúrou,
* chápať logickú štruktúru jednoduchšieho textu na základe obsahu, ale aj lexikálnych a gramatických prostriedkov,
* odhadnúť význam neznámych slov v náročnejšom texte a pružne meniť stratégie čítania podľa typu textu a účelu čítania,
* rozumieť korešpondencii: úradnému a súkromnému listu, pohľadnici, telegramu, e-mailu,
* čítať a porozumieť rôzne texty informatívneho charakteru,
* rozumieť jednoduchým textom z masovokomunikačných prostriedkov, v ktorých vie pochopiť hlavnú myšlienku,
* porozumieť obsahu jednoduchšieho autentického textu.

*Písomný prejav*

Učiaci sa na úrovni B1 dokáže napísať jednoduchší súvislý prejav na témy z každodenného života a dokáže vyjadriť svoje postoje, pocity a dojmy. Vie správne používať základné lexikálne, gramatické, syntaktické a štylistické prostriedky vo formálnom a neformálnom písomnom prejave. Správne používa kompozičné postupy s ohľadom na obsah a adresáta písomného prejavu, ako aj s ohľadom na slohový útvar.

Učiaci sa na tejto úrovni má rozvinuté zručnosti na úrovni A2 a ďalej si ich zdokonaľuje tak, aby dokázal zrozumiteľne, v súlade s pravopisnými normami a štylisticky vhodne:

* napísať hlavné myšlienky alebo informácie z vypočutého alebo prečítaného textu,
* zostaviť osnovu, konspekt, anotáciu textu,
* napísať krátky oznam, správu, odkaz, ospravedlnenie,
* jednoducho opísať osobu, predmet, miesto, činnosť, udalosť,
* napísať jednoduchší súkromný list,
* napísať obsahovo a jazykovo jednoduchý úradný list: žiadosť, inzerát a odpoveď naň,
* napísať jednoduchý životopis,
* napísať príbeh, rozprávanie,
* napísať krátky súvislý slohový útvar s vyjadrením vlastného názoru a pocitov.

*Ústny prejav*

*Ústny prejav – dialóg*

Učiaci sa vie jazykovo správne a primerane reagovať v bežných životných situáciách. Dokáže bezprostredne nadviazať rozhovor na témy z každodenného života.

Učiaci sa na úrovni B1 má rozvinuté zručnosti na úrovni A2 a ďalej si ich zdokonaľuje tak, aby dokázal:

* reagovať na podnety v rôznych komunikačných situáciách jazykovo správne, zrozumiteľne a primerane situácii,
* začať, udržiavať a ukončiť rozhovor,
* správne reagovať na partnerove repliky v prirodzených a simulovaných situáciách a v situačných dialógoch,
* interpretovať a odovzdávať informácie.

*Ústny prejav – monológ*

Učiaci sa vie súvislo a s využitím jednoduchších jazykových prostriedkov hovoriť o svojich skúsenostiach, pocitoch, zážitkoch, vie odôvodniť a vysvetliť svoj názor. Dokáže porozprávať jednoduchý príbeh a prerozprávať obsah prečítaného alebo vypočutého textu a vyjadriť svoj postoj.

Učiaci sa na úrovni B1 má rozvinuté zručnosti na úrovni A2 a ďalej si ich zdokonaľuje tak, aby dokázal:

* vyjadrovať sa jazykovo správne, zrozumiteľne a primerane situácii k témam z bežného života,
* opísať osoby, predmety, činnosti a udalosti,
* opísať obrázky, mapy, jednoduchšie grafy, porovnať ich a vyjadriť svoj názor na ne,
* interpretovať a odovzdávať informácie,
* dokáže tvoriť jednoduché príbehy (na základe obrázkov alebo osnovy).

**VÝCHOVNÉ A VZDELÁVACIE STRATÉGIE**

Vyučujúci využíva vybrané formy a metódy práce k tomu, aby žiak dosiahol požadované kompetencie.

*Všeobecné kompetencie*

Učiaci sa na úrovni B1 má osvojené všeobecné kompetencie na úrovni A2 a ďalej si ich rozvíja tak, aby dokázal:

* vedome získať nové vedomosti a zručnosti,
* opakovať si osvojené vedomosti a dopĺňať si ich,
* rozoznávať, pochopiť a efektívne používať jednotlivé stratégie učenia sa pri osvojovaní si cudzieho jazyka,
* aktívne a často využívať doteraz osvojený jazyk,
* dopĺňať si vedomosti a rozvíjať zručnosti, prepájať ich s už osvojeným učivom, systematizovať ich a využívať pre svoj budúci profesijný rozvoj a reálny život,
* kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja,
* pochopiť potrebu vzdelávania sa v cudzom jazyku,
* identifikovať základné reálie krajín cieľového jazyka a rozoznať rozdiel medzi nimi a podobnými reáliami vlastnej krajiny,
* rozoznať základné normy správania sa a bežné spoločenské konvencie krajín, v ktorých sa hovorí cudzím jazykom,
* pri samostatnom štúdiu využívať dostupné materiály,
* byť otvorený kultúrnej a etnickej rôznorodosti.

*Komunikačné jazykové kompetencie*

Komunikačné jazykové kompetencie sú tie, ktoré umožňujú učiacemu sa používať konkrétne jazykové prostriedky v komunikácii.

Na uskutočnenie komunikačného zámeru a potrieb sa vyžaduje komunikatívne správanie, ktoré je primerané danej situácii a bežné v krajinách, kde sa cudzím jazykom hovorí.

Komunikatívne kompetencie zahŕňajú nasledovné zložky:

*1 Jazyková kompetencia*

Učiaci sa na úrovni B1 má osvojené jazykové kompetencie na úrovni A2 a ďalej si ich rozvíja tak, aby dokázal používať:

* slovnú zásobu vrátane frazeológie v rozsahu komunikačných situácií a tematických okruhov (lexikálna kompetencia),
* slovotvorbu a funkcie gramatických javov (sémantická kompetencia),
* zvukové a grafické prostriedky jazyka (fonologická kompetencia: ortoepická a ortografická).

Učiaci sa na úrovni B1 ovláda jazyk:

* v takom rozsahu, aby sa dohovoril a vedel vyjadriť s použitím osvojenej slovnej zásoby na vymedzené témy týkajúce sa bežného života, aj keď jeho obmedzená slovná zásoba mu príležitostne spôsobuje ťažkosti s formuláciou jeho výpovede, pričom používa opisné jazykové prostriedky,
* v dostatočnom rozsahu na to, aby mohol opísať nepredvídateľné situácie, vysvetliť hlavné body, myšlienky či problémy so značnou dávkou precíznosti a vyjadriť myšlienky, ktoré sa týkajú aj abstraktných tém, ktoré sú uvedené v učebných osnovách.

*2 Sociolingvistická kompetencia*

Učiaci sa na úrovni B1 má osvojené sociolingvistické kompetencie na úrovni A2 a ďalej si ich rozvíja tak, aby dokázal:

* správne reagovať v rôznych bežných spoločenských komunikačných situáciách,
* dodržiavať konvencie slušnosti (vyjadrenie záujmu o druhého, výmena názorov a informácií, vyjadrenie obdivu, srdečnosti, pohostinnosti, vyjadrenie poľutovania, ospravedlnenia a vďaky, vyhýbanie sa priamym príkazom),
* používať základné bežné frazeologické spojenia, príslovia a porekadlá,
* uvedomovať si rozdiely v rôznych formách prejavu (formálneho, neformálneho).

Učiaci sa dokáže uplatňovať širokú škálu jazykových funkcií, používajúc bežné prostriedky neutrálneho štýlu. Uvedomuje si konvencie slušnosti a podľa nich aj koná.

*3 Pragmatická kompetencia*

Učiaci sa na úrovni B1 má osvojené pragmatické kompetencie na úrovni A2 a ďalej si ich rozvíja tak, aby sa dokázal vyjadriť:

* v súlade s požadovanou stratégiou ( zámer, téma, následnosť, príčina, kohézia, koherencia, štýl, register, rétorika),
* funkčne využíval jazykové prostriedky na získavanie informácií, vyjadrenie postojov (súhlas, nesúhlas), modality (povinnosť, nutnosť), vôle (túžby, zámery), emócií ( radosť, uspokojenie, nevôľa, záujem, prekvapenie, strach), etických zásad (ospravedlnenie, ľútosť, poľutovanie, súhlas, nesúhlas, pozdravenie, žiadosť, odmietnutie),
* pri interakcii (výmena informácií) alebo transmisii (sprostredkovanie informácií).

**STRATÉGIE VYČOVANIA**

Pri vyučovaní anglického jazyka sa vo 4. ročníku používajú rôzne metódy a formy práce ako prostriedky motivácie a usmernenia žiakov, s ohľadom na stupeň vedomostí prevládajú jednoduché metódy s princípom názornosti.

Z relevantných metód použijeme:

*Podľa zdroja poznania:*

Slovné metódy: výklad, vysvetľovanie, rozhovor, diskusia a dramatizácia

Písomné metódy: písomné práce- ( písanie pohľadnice, listu, opis) a práca s textom- dopĺňanie chýbajúcich informácií, spájanie, výber z možností

Demonštračné metódy

Praktické metódy- nácvik zručností

*Podľa miery samostatnosti žiaka*: Oznamovacie

Problémové

Tvorivé

*Podľa fázy vyučovacieho procesu:* Motivačné: rozcvička, rolová hra

Fixačné: opakovanie učiva, súťaž

Expozičné: projekt

Diagnostické: test

*Podľa spôsobu interakcie*: Frontálne- skúšanie

Dialogické- rozhovory

Skupinové- tvorba plagátu

Individuálne- opis, riešenie úloh a cvičení

**UČEBNÉ ZDROJE**

Zdrojom informácií pre žiakov sú učebnice, odborná literatúra, časopisy, slovníky, príručky, mapy, video a DVD nahrávky, magnetofónové kazety, obrazový materiál, pexesá, hry, CD ROM nosiče, internetové stránky

.

Konkrétne pre tento ročník používame tieto zdroje z uvedenej prílohy:

|  |  |  |
| --- | --- | --- |
| L.Soars, J.Soars | New Headway – Pre-Intermediate  Student´s Book L1–L2 | Oxford University Press, 2006 |
| L.Soars, J.Soars | New Headway – Pre-Intermediate  Workbook with key | Oxford University Press, 2006 |
| L.Soars, J.Soars | New Headway – Pre- Intermediate  Teacher´s Book + kazety | Oxford University Press, 2006 |

|  |  |  |
| --- | --- | --- |
| Headway slovník | Oxford University |  |
| M.Andričík, J. Gresty | Anglicko-slovenský a slovensko-anglický slovník | Pezolt PVD, 2005 |
| Autorský kolektív | Veľký slovník anglicko-slovenský a slovensko-anglický | Lingea 2008 |
| D.Marčeková | Slovník New Headway Elementary–New Headway Pre-Intermediate | Oxford University Press, 2005 |
| Časopis Hello |  |  |
| Zjednodušené čítanie |  |  |
| DVD-reálie, filmy |  |  |

OBSAH VZDELÁVANIA

4. ročník

|  |  |  |  |  |
| --- | --- | --- | --- | --- |
| Tematický celok  počet hodín | Obsahový štandard | | Výkonový štandard | Prostriedky  hodnotenia |
|  | Téma | Pojmy | Spôsobilosti |  |
| **I.Vzdelávanie a**  **práca**  SEPTEMBER  7 hodín  **II. Voľný čas a**  **záľuby**  OKTÓBER  8 hodín  **III. Človek a**  **spoločnosť,**  **komunikácia**  NOVEMBER  7 hodín  **IV. Obliekanie a**  **móda**  DECEMBER  5 hodín  JANUÁR  6 hodín  **V. Človek a**  **príroda**  FEBRUÁR  7 hodín  **VI. Domov a**  **bývanie**  MAREC  6 hodín  **VII. Šport**  APRÍL  6 hodín  MÁJ  2 hodiny | ŠKOLSKÝ SYSTÉM  CELOŽIVOTNÉ VZDELÁVANIE  VÝSTAVY A VEĽTRHY  KULTÚRA A JEJ VPLYV NA ČLOVEKA  Prierezové témy :  Osobnostný rozvoj  Multikultúrna výchova  Tvorba projektu  JAZYK AKO DOROZUMIEVACÍ PROSTRIEDOK  FORMY KOMUNIKÁCIE  Prierezové témy :  Multikultúrna výchova  Osobnostný rozvoj  VÝBER OBLEČENIA NA RÔZNE PRÍLEŽITOSTI  DRUHY A VZORY ODEVNÝCH MATERIÁLOV  PODNEBIE  Prierezové témy :  Environmentálna výchova  Ochrana života a zdravia  SPOLOČNOSŤ A ŽIVOTNÉ  PROSTREDIE  ŠPORTOVÉ DISCIPLÍNY  VÝZNAM ŠPORTU PRE ROZVOJ OSOBNOSTI | Nadviazanie kontaktu  Modálne slovesá should, must, sloveso  have to, väzba should/ought to  Zložené slová  Otázky v rôznych ča-  soch, prívesné/zisťo-  vacie otázky, výnim-  ky pri tvorení príves-  ných otázok  Vyjadrovanie súhlasu v kladnej a zápornej výpovedi – So can/  am/do I, Neither can/am/do I  Účasť na diskusii, ar-  gumentácia  Oznam a správa  1. kondicionál, časo-  vé vety, slovesá s  koncovkou –ing, ča-  sové spojky, pomoc-  né sloveso will, bud.  čas s will, slovesá  take, get, do, make  Väzba I´d rather you,  I´d rather +min. čas  Stavové slovesá bez koncovky –ing  Väzba enough/too +  prídavné meno  Väzba enough + pod.  meno  Prítomný priebehový čas–kritika zlozvykov  Väzba so slovesom hope  Účasť na diskusii, ar-  gumentácia  Slovesné väzby  Väzba make/let sb.  do st.  Infinitívy, účelový in-  finitív, gerundium  Používanie –ing po niektorých slovesách  Used to, porovnanie s  min. jedn. časom  Príd. mená s prípon.  -ed a –ing  Formálny a neformál-  ny list, rôzne druhy  oslovení  Zvolacie vety  Privlastňovacie zá-  mená, 4. pád osob. zámen , zvratné zá-  mená  Rozprávanie príbehu, historky  Výrazy na vyjadrenie časovej následnosti  Súkromný list  Trpný a činný rod v rôznych časoch  Modálne slovesá v trpnom rode  Väzby be made/ be allowed to do st.  Spojenia slovies a  podstatných mien  Nápisy, inštrukcie, pokyny  Zdôrazňovacie do  Záporná otázka  Komunikácia, vymie-  ňanie si názorov  2. kondicionál  Minulý čas, podmie-  ňovací spôsob  Modálne sloveso might, vyjadrovanie istoty a možnosti  Väzba may/might/can  can´t/could+ minulý  infinitív  Väzby would you mind if, do/would you mind verb+-ing  Frázové slovesá, po-  stavenie predmetu vo frázových slovesách  Druhy prísloviek, ich postavenie vo vete  Prezentácia,prednáška  Textové skratky  Zostavenie osnovy  Predprítomný priebe-  hový čas vs predprí-  tomný jednoduchý čas, výrazy yet, just already  Tvorenie slov odvo-  dzovaním  Číslovky  Homofóny  Kompozícia  Typy formálnych a neformálnych listov  Väzba slovesa seem + infinitív  Slovesá zmyslového vnímania v spojení s prídavným menom  Väzba dať si niečo urobiť v rôznych časoch  Zásady správneho te-  lefonovania  Komunikácia, vymie-  ňanie si názorov  Predminulý jednodu-  chý čas  Minulý a predminulý čas  Priama a nepriama reč, zmena časov  Otázka v nepriamej reči  Opakovanie časov  Nepriama otázka  Zmena priamej reči na nepriamu a opačne  Rozprávanie príbehu  Želacie vety pre prí-  tomnosť a minulosť  Podmienkové súvetia pre minulosť  Rozkazovací spôsob pre 2. osobu | S1 Pozdraviť. Odpovedať na po-  zdrav  S2 Informovať sa  S3 Potvrdiť/ Odmietnuť (vyjadriť  nesúhlas)  S4 Vyjadriť svoj súhlas  S8 Ubezpečiť  S8 Vyjadriť nespokojnosť, posťa-  žovať si  S15 Poradiť  S23 Navrhnúť novú tému/body  diskusie  S23 Odmietnuť diskutovať na po-  núknutú tému  S23 Vrátiť sa k téme/k bodu dis-  kusie  S 2 Odpovedať na žiadosť  S 5 Vyjadriť svoje plány  S 8 Vyjadriť nádej  S 8 Vyjadriť strach, znepokojenie  S11Vyjadriť príkaz / zákaz  S11 Odmietnuť  S12 Obviniť, obviniť sa, priznať  sa  S14 Ponúknuť pomoc  S14 Odpovedať na žiadosť  S14 Navrhnúť, že niečo požičiam,  darujem  S15 Dodať odvahu / Podporiť  S24 Uistiť sa, že účastníci komu-  nikácie pochopili moje vyja-  drenie  S24 Uistiť sa, že som dobre po-  chopil, čo bolo povedané  S24 Požiadať o pomoc ohľadom  problematického slova/frázy  S24 Nahradiť zabudnuté/neznáme  slovo  S24 Hľadať slovo/vetu  S24 Opraviť sa, vrátiť sa k rozho-  voru  S7 Vyjadriť radosť z niečoho,  šťastie, uspokojenie  S10 Vyjadriť svoj hnev, zlú náladu  S12 Obviniť, obviniť sa, priznať  sa  S12 Odmietnuť obvinenie  S16 Spomenúť si na niekoho/niečo  S16 Gratulovať  S16 Kondolovať  S16 Pripomenúť niekomu niečo  S17 Predstaviť niekoho  S17 Predstaviť sa  S17 Reagovať na predstavenie  niekoho  S17 Privítať niekoho  S17 Predniesť prípitok  S18 Začať list. Ukončiť list  S21 Oboznámiť s obsahom / osno-  vou  S21 Rozviesť tému a osnovu  S25 Rozprávať príbeh  S25 Začať príbeh, historku  S25 Zhrnúť príbeh, historku  S 2 Potvrdiť (trvať na niečom)  S 5 Vyjadriť svoje želania/túžby  S10 Vyjadriť svoj hnev, zlú náladu  S11 Vyjadriť príkaz, zákaz  S11 Vyjadriť morálnu / sociálnu  normu  S11 Zakázať  S13 Vyjadriť záujem o niečo  S13 Vyjadriť prekvapenie  S20 Začať rozhovor  S20 Ujať sa slova v rozhovore  S20 Vypýtať si slovo  S4 Vyjadriť stupeň istoty pre prí-  tomnosť a budúcnosť  S4 Vyjadriť stupeň istoty pre mi-  nulosť  S7 Vyjadriť smútok, skľúčenosť,  súcit  S7 Vyjadriť fyzickú bolesť  S8 Vyjadriť spokojnosť  S8 Vyjadriť úľavu  S8 Zistiť spokojnosť/nespokojnosť  niekoho s niekým/s niečím  S11 Získať povolenie, súhlas  S21 Rozviesť tému a osnovu  S21 Prejsť z jedného bodu na iný S21 Ukončiť svoj výklad  S22 Podčiarknuť /dať do pozor-  nosti  S22 Odbočiť od témy  S22 Vrátiť sa k pôvodnej téme  S22 Uviesť príklad  S22 Citovať, parafrázovať  S  1 Upútať pozornosť  S 4 Vyjadriť svoj názor  S14 Žiadať od niekoho niečo  S14 Navrhnúť niekomu, aby niečo  vykonal  S19 Začať, udržiavať, ukončiť  telefonický rozhovor  S20 Vrátiť sa k nedopovedanému  S20 Zabrániť niekomu v rozho-  vore  S 3 Identifikovať  S 4 Protestovať  S 5 Vyjadriť svoje želania / túžby  S 8 Vyjadriť sklamanie  S10 Reagovať na hnev, zlú náladu  niekoho iného  S10 Urážať  S10 Nadávať  S11 Vyjadriť príkaz, zákaz  S13 Vyjadriť záujem o niečo  S14 Žiadať od niekoho niečo  S14 Navrhnúť niekomu, aby niečo  vykonal  S15 Varovať pred niekým / niečím | Slovné hodnote-  nie  Ústne skúšanie  Písomné hodnote-  nie slov. zásoby  Hodnotenie pí-  somného prejavu  Slovné hodnote-  nie  Ústne skúšanie  Písomné hodnote-  nie slov. zásoby  Test  **Projekt :**  Mládež a jej záľuby  Slovné hodnote-  nie  Ústne skúšanie  Písomné hodnote-  nie slov. zásoby  Test  Hodnotenie pí-  somného prejavu  Slovné hodnote-  nie  Ústne skúšanie  Písomné hodnote-  nie slov. zásoby  Test  Slovné hodnote-  nie  Ústne skúšanie  Písomné hodnote-  nie slov. zásoby  Test  Hodnotenie pí-  somného prejavu  Slovné hodnote-  nie  Ústne skúšanie  Písomné hodnote-  nie slov. zásoby  Test  Hodnotenie pí-  somného prejavu  Slovné hodnote-  nie  Ústne skúšanie  Písomné hodnote-  nie slov. zásoby |