***Cicavce (***[***lat.***](https://sk.wikipedia.org/wiki/Latin%C4%8Dina)***Mammalia)*** sú vývojovo pokročilou [triedou](https://sk.wikipedia.org/wiki/Trieda_(taxon%C3%B3mia)) [stavovcov](https://sk.wikipedia.org/wiki/Stavovce), ktorá sa v súčasnosti vyskytuje takmer všade na [Zemi](https://sk.wikipedia.org/wiki/Zem).

Vyznačujú sa neobyčajne vyvinutou nervovou sústavou a zložitou stavbou mozgu. Ich hlavným spojovacím znakom je výživa mláďat produktom modifikovaných kožných žliaz – kojenie mláďat. Okrem prítomnosti mliečnych žliaz, možno nájsť len málo jasných spojovacích znakov, ktoré by boli jasným znakom na zaradenie všetkých príslušníkov tejto triedy do jedného spolku. K cicavcom patria suchozemské aj vodné, drobné aj obrovské živočíchy. Cicavce sa zjavili v strednej jure, ale ich búrlivý rozvoj nastal až začiatkom treťohôr po vyhynutí [dinosaurov](https://sk.wikipedia.org/wiki/Dinosaurus) a väčšiny morských [plazov](https://sk.wikipedia.org/wiki/Plaz).

***K tým najzákladnejším*** spoločným znakom patrí:

* majú stálu [telesnú teplotu](https://sk.wikipedia.org/w/index.php?title=Telesn%C3%A1_teplota&action=edit&redlink=1), najčastejšie medzi 36 °C až 39 °C
* telo pokrýva [srsť](https://sk.wikipedia.org/w/index.php?title=Srs%C5%A5&action=edit&redlink=1), zložená z niekoľkých typov chlpov, ktoré sa druhotne môžu premeniť v pichliače, ostne, šupiny a panciere či celkom zmiznúť
* pokožka obsahuje veľa žliaz, najmä potných, ich premenou vznikli aj žľazy pachové a mliečne
* väčšina cicavcov rodí živé mláďatá, ktoré sú po narodení kŕmené [materským mliekom](https://sk.wikipedia.org/w/index.php?title=Matersk%C3%A9_mlieko&action=edit&redlink=1)