Projekt Euroscola 2013 bol veľkou výzvou i pre našich študentov oktávy L. Palenčárovej, B. Krajníkovej a T. Marcinka. Neváhali ani chvíľu a využili všetky dostupné prostriedky a možnosti, ktoré naša škola má a pustili sa do projektu s nadšením, ale i s jasnou predstavou a dobrou odbornou prípravou. Plánovaný príchod poslanca NR doc. Ing. M. Beblavého PhD. sa z časovej zaneprázdnenosti neuskutočnil, žiaľ toto považujeme za znevýhodnenie tých škôl , ktoré nie sú v „centre diania“ spoločenského, politického a kultúrneho života. Prítomnosť poslancov, či iných významných osobností v týchto okrajových školách býva skôr sporadická, a preto i úspešnosť takýchto projektov je menšia. No i tak to nezabránilo študentom v ich besede, ktorá sa uskutočnila pre žiakov 2.,3. a 4. ročníka. Bolo to po odbornej a interpretačnej stránke vynikajúco pripravené, akcia mala dynamický priebeh, v krátkom čase (vzhľadom na neprítomnosť poslanca) bol priestor nielen na obsiahly výklad o činnosti EÚ, ale i možnosť priamo sa zapojiť do debaty, formou diskusie, či skupinovej práce. Nechýbali ani úlohy, či zhrňujúci záverečný test.   
 Majú naše sympatie, nie len za nadšenie, ktoré prejavili, ale hlavne za prípravu, námahu a vynaložený čas, ako i zvládnutie celého projektu.

Mgr. R. Burčák