**Komiks** je označenie pre sekvenčne usporiadanú postupnosť obrázkov alebo podobných znakov (okrem animovaného filmu), ktorá sprostredkúva informácie (najčastejšie rozpráva príbeh alebo opisuje nejaký dej) a/alebo na čitateľa esteticky pôsobí. Niektorí autori medzi komiksy zaraďujú aj [karikatúru](https://sk.wikipedia.org/wiki/Karikat%C3%BAra) (teda len jeden obrázok).

Obrázky sú väčšinou kreslené (ale môže ísť napríklad aj o fotky) a väčšinou doplnené textom. Text môže byť umiestnený v takzvaných bublinách uprostred obrázka alebo môže byť v okrajovej časti obrázka. Obrázky sú často doplnené rôznymi zvukomalebnými výrazmi.

Komiks sa dnes považuje za samostatné umenie či žáner. Ide o spojenie [literatúry](https://sk.wikipedia.org/wiki/Literat%C3%BAra) a [výtvarného umenia](https://sk.wikipedia.org/wiki/V%C3%BDtvarn%C3%A9_umenie).

