Krajské kolo SOČ

**Mária Boršodiová a Jiayi Lin postupujú na celoslovenské kolo SOČ!**

Stredoškolská odborná činnosť je dobrovoľná, záujmová činnosť študentov, ktorá v neposlednom rade rozvíja tvorivé kompetencie študentov, odborno-teoretické vedomosti, odborno-praktické schopnosti, a zároveň pomáha vytvárať vzťah študentov k vyučovaciemu predmetu.

Na základe postupu sa naši **7 študenti** dňa **6. 4. 2018** zúčastnili krajského kola Stredoškolskej odbornej činnosti, ktoré sa konalo v priestoroch **SPŠ Dopravnej v Košiciach**.

Naše gymnázium malo zastúpenie v piatich odboroch:

•    Odbor č. 5: Životné prostredie, geografia, geológia  
**Vladimír Ivanič**  
•    Odbor č. 8: Cestovný ruch, hotelierstvo a gastronómia  
**Mária Boršodiová**  
•    Odbor č. 14: Tvorba učebných pomôcok, didaktické technológie  
**Kristína Schmidtová**  
•    Odbor č. 16: Teória kultúry, umenie, umelecká, odevná tvorba  
**Diana Gajdošová, Jiayi Lin**  
•    Odbor č. 17: Pedagogika, psychológia, sociológia  
**Dominik Valeš**

Tento deň bol pre našich študentov výnimočný, nakoľko mali príležitosť odprezentovať výsledky svojej práce pred širším publikom a odbornou porotou. Prínosom účasti na takejto súťaži je aj vypočutie si prezentácií svojich rovesníkov z iných škôl.

**Postup na celoslovenské kolo** spomínanej súťaže získali naše **2 študentky**, Mária Boršodiová s témou Smolník – zabudnutá história? a Jiayi Lin s témou Analyzovaný komentovaný preklad vybraného diela z čínštiny do angličtiny a slovenčiny.

Zúčastneným študentom ďakujeme za vzornú reprezentáciu školy a víťazkám blahoželáme a prajeme veľa šťastia v ďalšom kole súťaže.

Mgr. Ivana Richnavská

koordinátorka SOČ