My Slováci vnímame krvnú skupinu viac-menej len zo zdravotného hľadiska. Celkom iný význam má však v Japonsku. Tam veria, že o človeku dokáže tento malý detail veľa vypovedať o osobnosti človeka a na krvnej skupine sa priživuje množstvo produktov .

Jedným z najhlavnejších autorov teórie o vplyve krvnej skupiny na povahu človeka bol profesor **Takeji Furukawa, ktorý v roku 1927 na základe skúseností so svojimi zverencami publikoval The Study of Temperament Through Blood Type.** Hoci vedecká obec ju považovala za nedostatočne odôvodnenú a nevieryhodnú, medzi ľuďmi vzbudila záujem. Pokračovateľom tejto teórie bol v sedemdesiatych rokoch **Masahiko Nomi,** ktorému sa aj napriek ostrej kritike odborníkov (Nomi nebol lekár, psychológ ani sociológ, ale právnik) podarilo verejnosť názormi o krvnej skupine opäť zaujať.

V súčasnosti je krvná skupina bežnou súčasťou každodenného japonského života. Nechýbajú horoskopy na jej základe, ľudia ju často uvádzajú na svojich profiloch na sociálnych sieťach a neraz zaujíma aj zamestnávateľov pri pracovných pohovoroch. V niektorých prípadoch údajne zohráva až takú úlohu, že by sa mohla považovať za diskriminovanie. Čo o nás podľa Japoncov prezrádza?

**Krvná skupina A: Farmár**

Podľa Národnej  transfúznej služby SR ide o **najčastejšiu krvnú skupinu na Slovensku,** má ju asi 42 % ľudí. Ľudia s krvnou skupinou A sa vyznačujú **pevným charakterom, sú zodpovední a možno im dôverovať** - možno aj preto, že im robí veľké ťažkosti klamať. Ak ich máte medzi kolegami či kamarátmi, môžete si byť istí ich lojalitou. Sú pokojní, seriózni a introvertní perfekcionisti, a neraz až priveľmi potláčajú svoje city. Navonok tak pôsobia veľmi silno, hoci **vnútri skrývajú určitú krehkosť a nervozitu.** Neraz môžu byť trochu nepríjemní na ľudí z iného cesta - a aj preto sa radšej obklopujú doslova podobnou krvnou skupinou. Mali by sa vyhýbať alkoholu, pretože ten z nich neraz robí arogantné problematické bytosti.

**Skupinu A údajne majú/mali:** Adolf Hitler, George Bush Senior, Ringo Starr, Britney Spears**Krvná skupina B: Lovec**

Ľudí s touto krvnou krvnou skupinou je u nás **asi 18 %** a zaujíma ich všetko. Na jednej strane to môže byť výhoda, pretože majú pomerne veľký všeobecný prehľad, na strane druhej sa ťažšie sústreďujú na jednu konkrétnu vec, majú priveľa záujmov a koníčkov. Často sa niečím nadchnú, ale o chvíľu na novú vášeň zabudnú. Lovci sú **nezávislí a silné osobnosti.** Navonok pôsobia veselým dojmom, entuziasticky a plní energie, ale nie vždy sa tak úprimne cítia. Na názore iných ľudí im veľmi nezáleží, ale sú veľmi vášniví keď ide o veci, ktoré sú im vzácne. V takých okamihoch môžu konať nepredvídateľne. Medzi ich záporné stránky patrí - v menšej či väčšej miere - **sebeckosť, lenivosť, netrpezlivosť a nezodpovednosť.**

**Skupinu B údajne majú/mali:** Akira Kurosawa, Paul McCartney, Mia Farrow, Leonardo Di Caprio, Jack Nicholson**Krvná skupina AB: Humanista**

Na Slovensku ide o najmenej častú krvnú skupinu, ktorú má len okolo **8% obyvateľov.** Ako napovedá už názov AB, títo ľudia neraz pôsobia trochu rozpoltene. **Akoby mali dve osobnosti** - jednu pre ľudí "mimo", druhú pre tých v ich tesnom okruhu. Sú ohľaduplní k citom iných ľudí, zaobchádzajú s nimi opatrne. **Môžno sa im zdôveriť, ak môžu, radi pomôžu.**  Na druhej strane však vedia byť neraz tvrdí sami na seba a na svojich najbližších. Majú sklon k sentimentalite a niekedy **priveľmi rozmýšľajú nad vecami, ktoré často nemôžu ovplyvniť.** Mávajú veľa priateľov a známych, ale potrebujú mať aj čas sami pre seba. Sú síce zodpovední, ale priveľa zodpovednosti nemusí byť pre nich to pravé. Vedia celkom dobre pracovať s peniazmi. Humanisti bývajú aj **náladoví a priveľmi prísni.**

**Skupinu AB údajne majú/mali:** Jackie Chan, Marilyn Monroe, John F Kennedy, Mick Jagger, Alain Prost**Krvná skupina 0: Bojovník** V niektorých častiach sveta ide o najčastejšiu skupinu, u nás ju má okolo 32 % ľudí. Títo ľudia sú **otvorení, expresívni a vášniví**. Ide o rodených lídrov, neboja sa riskovať, pretože **veria vo vlastný úspech**. Radi začínajú nové projekty, nie vždy ich však dotiahnu do konca. Často udávajú tón v celom kolektíve, zväčša harmonický. Majú veľké srdce a sú dosť benevolentní, aj preto míňajú peniaze na iných veľmi ochotne. Veľmi radi sú v centre pozornosti a pôsobia veľmi sebavedomo. Bývajú z nich dobrí atléti. Pri všetkých svojich dobrých vlastnostiach bývajú aj **žiarliví, nezodpovední, sebastrední, nenásytní** a ich reči občas pripomínajú chválenkárske mlátenie slamy.

**Skupinu 0 údajne majú/mali:** kráľovná Alžbeta II, John Lennon, Elvis Presley, Liam & Noel Gallagher, Paul Newman