SLAJD 1:

Dobrý deň,

Volám sa Rebeka Jančíková som študentkou tretieho ročníka na Gymnáziu v Gelnici a pod odborným vedením som vypracovala prácu s názvom Ružínska priehrada volá o pomoc. KLIK

SLAJD 2:

Nový rok - január 2022 sa stal prelomovým dátumom, ktorým Ž prostrediu naozaj svitlo na lepšie časy.

Všetci vieme, že sa začali zálohovať plastové obaly a obaly z plechoviek, no málokto si vie spojiť súvislosti čo bolo spúšťačom tohto kroku a prečo bol tento krok doslova vymodleným....KLIK

SLAJD 3:

Vodná nádrž Ružín sa nachádza v Košickom kraji a pozostáva z 2 častí Ružín I. a II. Môže sa popýšiť tým, že je najdlhšou priehradou na Slovensku. Panenskou prírodou a krásnymi zákutiami je tiež pýchou okresu Gelnica. Čím sa nemôže popýšiť, avšak mali ste možnosť aj sledovať, je resp. bola a veríme, že je to naozaj iba trpká minulosť, jednou z najviac znečistených vodných nádrží na Slovensku. Do priehrady ústí rieka Hnilec a Hornád. S problematikou plávajúceho odpadu v priehrade a pri priehradnom múre. Už niekoľkokrát sa stala záchytným miestom priplavených ton odpadov z prítokov po silných dažďoch a záplavách z čiernych skládok, no v roku 2021 to bol strop....

Medializovaná husto „posiata“ hladina odpadom rôznorodého charakteru vyvolala rázne STOP.

Problém bol prezentovaný ministrovi ŽP a ľady sa pohli

SLIDE 4

Riešenie problematiky odpadu a znečistenia je pilotným projektom pre celé SLOVENSKO ako celoštátny environmentálny projekt. "Za čisté Slovensko bez odpadov a plastov", ktorého 1.krokom bolo spomínané zavedenie zálohovania obalov fliaš a plechoviek.

SLIDE 5

Samozrejme, problémom priehrady je aj premnoženie siníc a rias ako vodný kvet, čo súvisí s organickým znečistením a vysokým obsahom živín v jej vode.

SLIDE 6

Cieľom práce pomocou čiastkových cieľov bolo uskutočniť analýzy vzoriek vody a tiež výluhu dnových sedimentov odobratých z riek Hornád a Hnilec z vybraných lokalít vodnej nádrže a porovnať ich so zákonne stanovenými limitmi pre povrchové vody a aktívne sa spolupodieľať pri zveľaďovaní okolia VN Ružín.

SLIDE 7

* Na nasledujúcom snímku už môžete vidieť odobrané vzorky vody a odobratý sediment
* ANALÝZA VZORIEK bola realizovaná na Fakulte CH------P-----T Slovenskej Technickej Univerzite v Ústave analytickej chémie (ÚACH) a na Oddelení environmentálneho inžinierstva (OEI).

SLIDE 8

Vzorky, ktoré ste videli boli odobrané z 5 lokalít, z ktorých 4 môžete vidieť na tejto mapke.

SLIDE 9

Na tejto mape sa nachádza posledná lokalita v časti Opátka.

SLIDE 10

Pri analýzach odobraných vzoriek sme využili viaceré analytické metódy ako atómová absorpčná spektrometria a prietoková rozpúšťacia chronopotenciometria.

Stanovili sme koncentrácie dusíka, dusitanov, dusičnanov, rozpustných látok, chemickej spotreby Kyslíka a ťažkých kovov z výluhu sedimentov

SLIDE 11

Na tomto slide môžete vidieť zábery z experimentálnych analýz.

SLIDE 12

Čo sa týka výsledkov analýz, všetky stanovované ukazovatele s výnimkou CHSK spĺňali limity uvedené v Nariadení vlády č. 26/2010 Zbierky zákonov. Vzorka vody odobraná z lokality Opátka a prítoku do priehrady z rieky Hornád prekročila limit, v prípade rieky Hornád to bolo až takmer 4-násobne.

SLIDE 13

V ďalších parametroch bol limit prekročený opäť v prípade vzorky vody z rieky Hornád a to v prípade ukazovateľa amoniakálny dusík, celkový dusík a fosfor.

SLIDE 14

Obsah ťažkých kovov vo výluhu zo sedimentov bol v súlade s limitom uvedeným v nariadení vlády.

SLIDE 15

Vo vzorke vody z lokality Hnilec, Ružín, Opátka boli stanovené ťažké kovy. Ich obsah vo vode je v norme.

SLIDE 16

Už počas online vyučovania sme nadviazali kontakt s p. predsedom OZ Čistejší Ružín, ktoré sa v súčasnosti volá Ružínska priehrada, čím sme získali informácie o stave, o krokoch a víziách do budúcnosti. Naplánovali sme aj aktivity, ktorými by sme boli užitoční a následne sme ich v marci aj zrealizovali.

SLIDE 17

Manuálne sme vyčistili úsek brehu od naplaveného odpadu. Nachádzali sme naozaj kadečo...od kresiel až po celú chladničku s mrazničkou (

SLIDE 18

Tu iba prezradím, že inštalované lavičky sú vyrobené z vyťaženého recyklovaného odpadu z priehrady.

SLIDE 19 ZáVER

Ružínska priehrada naozaj volá o pomoc a je iba na nás či vypočujeme jej volanie. V prvom rade je však potrebné sústrediť pozornosť na systematickú prácu s obyvateľmi žijúcimi pozdĺž riek Hornád a Hnilec pri jej spoločnej záchrane. Ide najmä o osvetovú činnosť zameranú na triedenie odpadov z domácností, kompostovanie, zabránenie vzniku čiernych skládok a podobne. Významným, a to už za jeden rok fungovania, je pôsobenie OZ Čistejší Ružín, ktorého aktivity majú dopad na nás všetkých, ďalej je to aj zálohovanie plastových fliaš a plechoviek. Iba spoločnými silami dokážeme znovu prinavrátiť významnú pozíciu Ružínskej priehrade a jej prekrásnemu prírodnému okoliu a prispieť tak k tomu, aby sa toto miesto opäť zaradilo medzi čisté prírodné skvosty a vyhľadávané turistické miesta panenskej turistiky na Slovensku.

SLIDE 20

Že za posledný rok, čo sa rázne rieši problém znečisťovania Ružína, prináša úsilie a aktivity výsledky, dôkazom je aj vizuálny pohľad ale aj napríklad návrat bobrov o čom svedčia pobytové stopy.

SLIDE 22

Ďakujem za vašu pozornosť.