**Chránené územie** je významná biologicko-geografická lokalita pod osobitnou ochranou štátu.

Územie sa môže zákonom vyhlásiť za chránené, ak sa tam nachádzajú

* [biotopy](https://sk.wikipedia.org/wiki/Biotop) európskeho významu
* biotopy národného významu
* biotopy druhov európskeho významu
* biotopy druhov národného významu
* biotopy vtákov vrátane sťahovavých druhov
* významné krajinné prvky alebo
* územia medzinárodného významu.

Štátna ochrana prírody Slovenskej republiky je osobitnou odbornou organizáciou Ministerstva životného prostredia Slovenskej republiky s celoslovenskou pôsobnosťou, zameranou najmä na zabezpečovanie úloh na úseku ochrany prírody a krajiny vrátane správy jaskýň podľa ustanovení zákona č. **543/2002 Z.z.** o ochrane prírody a krajiny v znení neskorších predpisov a na úseku ochrany druhov voľne žijúcich živočíchov a voľne rastúcich rastlín reguláciou obchodu s nimi podľa ustanovení **zákona č. 15/2005 Z.z.** o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov.

Spolupracuje najmä s inými odbornými inštitúciami, zameranými na starostlivosť o životné prostredie a ochranu prírody a krajiny, speleológiu a príbuzné vedné disciplíny, ďalej s miestnymi orgánmi štátnej správy a miestnej samosprávy, s domácimi i zahraničnými vedeckými inštitúciami a vysokými školami, partnerskými organizáciami v zahraničí a inými organizáciami s environmentálnym a speleologickým zameraním.