**Gymnázium, SNP 1, 056 01 Gelnica**

**Plán práce predmetovej komisie**

**cudzích jazykov**

**(ANJ, NEJ,RUJ)**

**školský rok: 2019/2020**

**Členovia predmetovej komisie**

|  |  |  |
| --- | --- | --- |
| **Meno a priezvisko** | **Aprobácia** | **Úväzok** |
| Marieta Helcmanovská | NEJ - SJL | 16 |
| PaedDr. Daniela Molnárová | ANJ – RUJ - NAV | 21 |
| Mgr. Kristína Vargová | ANJ - SJL | 21 |
| Mgr. Zoja Záhornacká | ANJ - SJL | 20 |

**Hlavné úlohy predmetovej komisie CJ**

Plán práce PK CJ vychádza z plánu hlavných úloh školy, z analýzy výsledkov za predchádzajúci šk. rok, z Pedagogicko-organizačných pokynov pre školy a školské zariadenia, orgány štátnej správy v školstve a orgány územnej samosprávy na príslušný školský rok a z aktuálnych podmienok školy a záujmov a potrieb žiakov.

PK CJ bude svojou činnosťou:

1. **Využívať rôznorodé metódy, formy a primerané diagnostické nástroje evalvácie detí a žiakov pri posudzovaní ich napredovania, pri prevencii ich zlyhávania, pri identifikácii špecifikovania ich učenia sa, angažovania sa a výchovno-vzdelávacích potrieb, pri hodnotení účinnosti vyučovania učiteľom.**

* Osobitnú pozornosť venovať motivácií žiakov.
* Vo vyučovacom procese pokračovať v zavádzaní IKT, finančnej gramotnosti.
* Dôsledne dodržiavať učivo predpísané učebnými osnovami pre nereformné ročníky, ŠVP, ŠKVP, inovovaný ŠkVP, dodržiavať platné učebné štandardy, dodržiavať cieľové požiadavky na vedomosti a zručnosti maturantov z daných predmetov daných úrovní.
* Podporovať rozvoj talentov prípravou a účasťou na olympiádach a súťažiach.
* Podporovať žiakov v realizácií projektov s využitím IKT.
* Skúmať efektívnosť vyučovania priebežnými a výstupnými testami z tematických celkov, analyzovať výsledky, hľadať príčiny prípadnej neúspešnosti a možnosti zlepšenia výsledkov.

**B) Venovať náležitú pozornosť príprave žiakov na zodpovedný život v slobodnej spoločnosti v duchu porozumenia, mieru, znášanlivosti, priateľstva medzi národmi, etnickými národnostnými a náboženskými skupinami, vychovávať k právnemu povedomiu, demokracii, mravným hodnotám.**

* Vo vyučovacom procese uplatňovať individuálny prístup k žiakom.
* Všímať si správanie žiakov v triedach, vzťahy medzi nimi, vzťah k predmetu a usmerňovať ich vo vyučovacom procese, ale aj mimo vyučovacieho procesu.
* Pozornosť venovať žiakom so špeciálnymi výchovno-vzdelávacími potrebami a zdravotným znevýhodnením.
* Individuálne pristupovať k zaostávajúcim žiakom. V prípade dlhodobo zaostávajúcich žiakov spolupracovať s rodičmi prostredníctvom triedneho učiteľa.
* Dbať na dodržiavanie školských právnych noriem.

**C) Vo výchovno-vzdelávacom procese poskytovať žiakom zväčšený priestor na diskusiu o aktuálnych problémoch spoločnosti (najmä extrémizmus, imigrácia, vplyv médií a osobitne sociálnych médií na vytváranie postojov, korupcia a klientelizmus) a tým rozvíjať kritické myslenie a občianske kompetencie s dôrazom na budovanie osobnostných postojov a hodnôt v duchu humanizmu, tolerancie a demokracie.**

* Pestovať národné povedomie, vychovávať k hrdosti na vlastný národ, štátnu príslušnosť a na slovenskú históriu.
* Na hodinách daných predmetov spomenúť významné osobnosti a ich prácu, diela v danom predmete.

**D) Plniť úlohy Národného programu boja proti drogám, napĺňať Projekt Škola podporujúca zdravie.**

* Vhodne výchovne využívať učivo v prevencii drogových závislosti, všímať si prejavy v správaní žiakov, usmerňovať ich, viesť ich k úcte k životu, zodpovednosti za svoje zdravie, pozitívnemu mysleniu, naučiť ich prekonávať životné problémy využitím pozitívnych hodnôt života.
* Dbať na to, aby vyučovanie prebiehalo v čistej, vyvetranej miestnosti.
* Rešpektovať osobné potreby žiakov.
* Nepreťažovať žiakov, predchádzať stresom z previerok tým, že previerky z tematických okruhoch, vstupné, výstupné testy, školské úlohy budú žiakom včas oznámené a budú koordinované.

1. **Viesť žiakov k ochrane životného prostredia**
   * Pestovať u žiakov kladný vzťah k prírode, jej ochrane a zveľaďovaniu prostredníctvom vhodného tematického celku.
   * Viesť k šetrnosti v spotrebe energií, vody a materiálu, separovaniu odpadu.
2. **Pokračovať v implementácii Národného štandartu finančnej gramotnosti do jednotlivých predmetov**

* Rozvíjať u žiakov spôsobilosti, ktoré sú potrebné pre orientáciu v súčasnom finančnom svete.
* Opodstatnenosť vzdelávania v oblasti finančnej gramotnosti úzko súvisí s potrebou pripraviť žiakov na jednotlivé etapy života jednotlivca a rodiny v spoločnosti, na ktoré mu súčasné rodinné prostredie a obsah vzdelávania neposkytuje dostatok podnetov a príležitostí.

**Úlohy v oblasti vzdelávania:**

* spolupracovať na tvorbe ŠkVP a učebných osnov,
* včas a dôsledne vypracovať tematické výchovno - vzdelávacie plány jednotlivých predmetov podľa učebných osnov, ŠVP, ŠKVP, štandardov pre jednotlivé predmety, cieľových požiadaviek na vedomosti a zručnosti maturantov,
* zavádzať projektové vyučovanie
* používať moderné učebnice a doplnkové výučbové prostriedky k nim, aplikovať činnostne zameraný prístup k vyučovaniu a učeniu sa cudzích jazykov a venovať pozornosť inovatívnym metódam a formám výučby s ohľadom na rôzne štýly učenia sa žiaka
* zapájať žiakov do tvorivých aktivít v rámci Európskeho dňa jazykov a podporovať tak jazykovú zdatnosť a záujem o vzdelávanie v oblasti jazykov a poznávania reálií a kultúrnej rozmanitosti Európy.
* vo vyučovacom procese osobitnú pozornosť venovať adaptácii žiakov prvého ročníka a prímy,
* venovať pozornosť zaostávajúcim žiakom (formou konzultácií, individuálnym prístupom, doučovaním...),
* zúčastňovať sa školení a pracovných seminárov,
* sledovať inovácie v najnovších publikáciách, internete

V rámci ďalšieho vzdelávania budeme získavať nové vedomosti predovšetkým z internetu a z príslušnej študijnej literatúry a formou akreditovaných školení.

**Formy práce PK CJ:**

* spoločné pravidelné zasadnutia podľa harmonogramu,
* hospitácie vedúcej PK alebo hospitácie za účasti vedenia školy, podľa vypracovaného plánu hospitácií a pohospitačné rozbory,
* príprava a organizovanie žiackych súťaží, olympiád, výstav, exkurzií a celoškolských podujatí,
* tvorba didaktických testov a inovatívnych výučbových materiálov,
* neformálne stretnutia a výmena názorov a skúseností.

Členovia PK budú pri klasifikácii využívať vážený priemer známok. O kritériách hodnotenia a klasifikácie budú študenti všetkých tried informovaní na úvodných hodinách všetkých predmetov PK prostredníctvom jednotlivých vyučujúcich. Ich písomná forma ako súčasť Učebných osnov predmetov zverejnená na stránke školy v sekcii Školský vzdelávací program. Dokladom vyučujúceho o oboznámení študentov s týmito kritériami a o ich porozumení študentmi bude podpísané Poučenie o hodnotení a klasifikácii.

**Čiastkové úlohy členov PK CJ**

Počas školského roka sa podľa záujmu naši študenti zúčastnia nasledovných súťaží: Olympiáda v ANJ, Jazykový kvet, SOČ.

Študentov zapojených do súťaží budú viesť vyučujúci danej triedy, z ktorej študent pochádza, sledovanosť termínov a organizáciu súťaže majú určení koordinátori, ktorí budú študentov informovať o novinkách buď priamo, prostredníctvom vyučujúceho alebo prostredníctvom nástenky. Zúčastnených a úspešných študentov navrhne učiteľ na pochvalu, odmenu v závere školského roka.

|  |  |
| --- | --- |
| **Referent pre Olympiádu v NEJ** | Marieta Helcmanovská. |
| **Spolupráca s Offenburgom** | Marieta Helcmanovská |
| **Práca v knižnici NEJ** | Marieta Helcmanovská |
| **Správca kabinetu CJ** | PaedDr.Daniela Molnárová |
| **Zabezpečenie učebníc pre CJ** | PaedDr.Daniela Molnárová |
| **Úprava a zodpovednosť za učebňu CJ, inventár** | PaedDr.Daniela Molnárová |
| **Referent pre Olympiádu v ANJ** | Mgr.Kristína Vargová |
| **Koordinátorka protidrogových aktivít** | Mgr. Kristína Vargová |
| **Úprava a zodpovednosť za jazykovú učebňu** | Mgr.Kristína Vargová |
| **Vedúca PK CJ** | PaedDr. Daniela Molnárová |
| **Organizátorka exkurzie** | Mgr.Kristína Vargová |
| **Správca učiteľskej knižnice** | Mgr.Zoja Záhornacká |
| **Práca v knižnici ANJ** | Mgr.Zoja Záhornacká |
| **Úprava násteniek** | Mgr.Zoja Záhornacká |
| **Divadelné predstavenie** | PaedDr.D.Molnárová, Mgr. Z.Záhornacká |
| **Jazykový kvet** | PK CJ- podĺa záujmu študentov |
| **SOČ** | PK CJ- podľa záujmu študentov |

**Plánované exkurzie, prednášky, aktivity:**

Výzdoby – jesenné, vianočné – všetky členky PK

Divadelné predstavenie v AJ – D. Molnárová – 4. december 2019

Aktivity spojené s Európskym dňom jazykov (hry, súťaže v rámci vyučovacích hodín, nástenka, rozhlasová relácia) – K. Vargová, Z. Záhornacká, D. Molnárová – 26. september 2019

Exkurzia Offenburg- M.Helcmanovská- 9-19. október 2019

Exkurzia do krajiny EÚ – Vargová (Máj/Jún 2020)

Súťaž Gelnická dúha – Vargová

Olympiáda v ANJ – Vargová , december 2019, január 2020

Súťaž jazykový kvet- podľa záujmu študentov november 2019

Zbierka Biela pastelka – Vargová

Dotazník prevencie šikanovania – Vargová

Burza SŠ – PK CJ- všetky vyučujúce

Dotazník protidrogovej prevencie – Vargová

Aktivity ku Svetovému dňu bez fajčenia – Vargová

Kampaň Červené stužky – Vargová

Vianočný program- PK CJ- čiastočne

Deň otvorených dverí gymnázia pre 8 ročné aj 4 ročné štúdium – PK CJ

Zbierka Deň narcisov – Vargová- apríl 2020

Spolupráca s Katolíckou charitou- D.Molnárová, Z. Záhornacká – celoročne

Spolupráca s MŠ Gelnica- D.Molnárová, Z. Záhornacká – celoročne

Projekt Erasmus- zakončenie a zhodnotenie- D.Molnárová

Súčasťou môžu byť aj ďalšie iné súťaže a aktivity, ktoré budú vyhlasované v priebehu školského roka. Rovnako súčasťou môžu aj iné prednášky, besedy, projekty podľa ponuky a dostatočného priestoru vo vyučovacom procese. Rovnako ako aj školenia a vzdelávania učiteľov.

**HARMONOGRAM ZASADNUTÍ PREDMETOVEJ KOMISIE CJ**

|  |  |  |
| --- | --- | --- |
| **P.č.** | Program zasadnutia | Poznámky |
| **1.zasadnutie**  **(úvodné)** | 1. 1. Voľba vedúceho PK. 2. 2. Príprava učebníc pre jednotlivé triedy, objednávanie učebníc 3. 3. Prerokovanie iŠkVP. 4. 4. Výmenný pobyt Nemecko- prvotné informácie 5. 5. Zjednotenie váhy známok v EŽK 6. 6. Rôzne |  |
| **2. zasadnutie** | 1. Kontrola uznesení z PK 2. Návrh a schválenie Plánu práce PK 3. Prerozdelenie úloh v PK CJ 4. Prerokovanie exkurzií a aktivít 5. Partnerstvo so školou v Offenburgu 6. Plán hospitačnej činnosti 7. Tematicko – výchovné plány 8. Informácia o projekte Erasmus- výsledky | Zapracovať exkurzie, súťaže  HEL  MOL |
| **3. zasadnutie** | 1. Kontrola uznesení z PK 2. Vyhodnotenie vstupných testov 3. Rozbor výchovno-vzdelávacích výsledkov za I. štvrťrok 4. Stav tematických plánov 5. Olympiády a iné súťaže 6. Vyhodnotenie exkurzie Offenburg 7. Aktuálne otázky, diskusia | Zapojenie študentov do projektov  Príprava maturity |
| **4. zasadnutie** | 1. Kontrola uznesení z PK 2. Hodnotenie vedomostí a zručností študentov za I. polrok, vyhodnotenie a opatrenia 3. Vyhodnotenie hospitácií a kontrolnej činnosti za I. polrok 4. Príprava žiakov 4.A na externú časť maturity 5. Okresné kolo Olympiády v ANJ, NEJ 6. Príprava maturitných zadaní, prijímacích skúšok   7. Rôzne, diskusia |  |
| **5. zasadnutie** | 1. Kontrola uznesení z PK 2. Analýza prospechu a správania žiakov po III.štvrťroku 3. Stav časovo-tematických plánov 4. Príprava žiakov na ústnu časť maturitnej skúšky 5. Absolvovanie maturitných skúšok 6. Príprava výstupných testov 7. Vyhodnotenie súťaží, maturít – EČ a UČ MS 8. Vyhodnotenie spolupráce s Offenburgom 9. Aktuálne otázky, diskusia |  |
| **6. zasadnutie** | 1. Kontrola uznesení z PK 2. Analýza výchovno-vzdelávacích výsledkov za II. polrok, vyhodnotenie, opatrenia 3. Vyhodnotenie hospitácií a kontrolnej činnosti za II. polrok 4. Učebnice a učebný materiál na školský rok 2020/2021 5. Vyhodnotenie práce predmetovej komisie – záverečná správa 6. Diskusia, záver, uznesenie |  |

Počet zasadnutí PK sa môže meniť v závislosti od reálnych potrieb školy, výchovno-vzdelávacej činnosti.

V Gelnici, 18. 09. 2019 Vypracovala : PaedDr. Daniela Molnárová

vedúca PK CJ