Vážená komisia, volám sa Štefan Boršodi, som študentom 2. ročníka Gymnázia v Gelnici a názov mojej práce je Život lesa očami fotopasce.

Mladí ľudia v mojom veku sa venujú rozličným záľubám.

Pre mňa doslova druhým domov a to v pravom slova zmysle a tiež záľubou zároveň je les.

Pochádzam z rázovitej obce Smolníka v okrese Gelnica, ktorý patrí k najlesnatejším okresom Slovenska.

Práve lesy a horské rázsochy poskytujú podmienky pre život rozličných šeliem či iných lesných obyvateľov. Prác v Smolníku a jeho okolí v okrese Gelnica v Košickom kraji.

Cieľom práce je prostredníctvom zachytených fotografií

* priblížiť denný aj nočný život lesa,
* sprostredkovať najzaujímavejšie autentické zábery z prekrásnej prírody a života lesnej zveri, ktorá je súčasťou našich lesov,
* poukázať na tajomstvá a skvosty prírody
* a prezentovať získané výsledky a poznatky o živote lesných zvierat verejnosti.

Pozorovania boli uskutočnené priebežne počas celého roka v období od 2017 - 2020. Lesníctvu venujem väčšinu voľného času a to už od detstva.

A ako som sa k týmto záberom dostal, odkiaľ ich mám?

Nakoľko sa dobrovoľnícky a s nadšením sa aktívne podieľam na zimnom prikrmovaní zveri, spolupracujem s lesníkmi a členmi miestneho poľovníckeho združenia a nasadzujem fotopasce.

Mám tisíce záberov z fotopascí a z nich som povyberal tie podľa mňa najlepšie. UKAZUJ

Tento fotomateriál pochádza z kotlín s miestnym pomenovaním Koniarka, Vlasková a Barvina. Z fotoúlovkov sú najzaujímavejšie a najvzácnejšie zábery rysa ostrovida (*Lynx lynx*), mačky lesnej (*Felis silvestris*), jazveca lesného (*Meles meles*), diviakov (*Sus scrofa*), srnčej a jelenej zveri v rozličných ročných obdobiach od roku 2017. Súčasťou práce sú aj krátke videozáznamy a elektronická podoba navrhnutého pobytového kľúča z nájdených pobytových stôp lesnej zveri. ukáž

Som hrdý na to odkiaľ som. Sú rôzne názory na náš okres, a ak by niekto stále mal pocit, že na východe nič nie je, veľmi rád ho presvedčím o tom, že to najcennejšie, čo nedokážu nahradiť ani všetky peniaze sveta je príroda, jej tajomstvá a neuveriteľný pokoj, súlad a energia, ktorú nám ponúka a je treba to zažiť. Ďakujem za Vašu pozornosť.

