1. Kupujúci chce kúpiť jeden chlieb a konzervu. V obchode majú 30 kusov chleba, z toho 5 z minulého dňa a 20 konzerv s nečitateľným dátumom výroby, z toho 1 po záručnej lehote. Aká je pravdepodobnosť, že zákazník kúpi čerstvý chlieb a konzervu v záruke?
2. Aká je pravdepodobnosť, že v trojcifernom čísle vytvorenom z číslic 2, 4, 6, 8 sa číslice neopakujú?
3. Šesť šachistov (4 chlapci a 2 dievčatá) sa prihlásilo na turnaj. Náhodne z nich vyžrebovali troch účastníkov. Aká je pravdepodobnosť, že medzi vyžrebovanými bolo aspoň jedno dievča?
4. Pravdepodobnosť, že pán Kaufmann príde na obchodnú schôdzku s pánom Rýchlym načas, je 80 %. Pravdepodobnosť, že načas príde pán Rýchly, je 70 %. Aká je pravdepodobnosť, že na schôdzku príde načas len jeden z nich?
5. Z miesta A do miesta C sa možno dostať len turistickými chodníkmi, prechádzajúcimi cez B. Z miesta A do B vedú 4 turistické chodníky, z B do C 2 turistické chodníky. Existuje pritom jediná najkratšia cesta z A do C. Určte pravdepodobnosť, že si turista náhodne zvolí práve najkratšiu cestu.