**PRÍPRAVA NA VYUČOVACIU HODINU**

**Meno:** Mgr.Dominika Majcherová

**Téma:** Priemysel SR

**Ročník:** 9. A, B

**Výchovno-vzdelávacie ciele:**

* Žiak vie vlastnými slovami zhodnotiť najvýznamnejšie priemyselné odvetvia krajiny.
* Žiak vie vlastnými slovami vymenovať a lokalizovať na mape najvýznamnejšie automobilky.
* Žiak vie vymenovať firmy z elektrotechnického prostredia sídliace na Slovensku.
* Žiak vie vymenovať podniky zamerané na spracovanie železa, medi a hliníku na SR.
* Žiak vie vymenovať a lokalizovať na mape najvýznamnejšie farmaceutické firmy.
* Žiak vie zhodnotiť rozmiestnenie potravinárskeho priemyslu.
* Žiak vie vymenovať mestá s tradíciou odevného alebo obuvného priemyslu.

**Metódy:** rozhovor, vysvetľovanie, diskusia, názorno-demonštračné (prezentácia)

**Prostriedky:** mapa SR, atlas SR, prezentácia, pracovný zošiť, referáty

**Organizačné formy:** vyučovacia hodina, hromadné vyučovanie, frontálna práca, individuálna práca, vyučovacia hodina zameraná na osvojenie nového učiva

**Štruktúra hodiny:**

**1. Úvodná časť** – pozdrav, oboznámenie žiakov s cieľmi, organizáciou vyuč. hodiny

**2. Opakovanie prv osvojených vedomostí**

- test od obyvateľstva po ťažbu surovín – 15 minút

**3. Motivácia a sprístupňovanie nového učiva**

**Ja:** Myslíte, že patríme medzi vyspelé priemyselné krajiny? **Žiaci:** rôzne odpovede

**Ja:** Viete ako to bolo s vývojom priemyslu u nás? V ktorom období sa podľa Vás budovalo najviac priemyselných závodov? **Žiaci:** v období socializmu, po r. 1950

**Ja:** Zatiaľ čo v krajinách ako VB, Francúzsko a Nemecko prebehla priemyselná revolúcia už dávno, u nás na SR rozvoj priemyselnej výroby začal až začiatkom 19. st. Najvýznamnejšie postavenie v tomto období mali odvetvia ťažobného priemyslu, potom

železiarstvo, drevársky, textilný, sklársky, papiernický priemysel. V nížinatých oblastiach sa spracovávali poľnohosp. produkty a tak tu vznikli **mlyny, cukrovary, pivovary**. Na konci 19.storočia nastal rozvoj chemického priemyslu vďaka rafinérii ropy Apollo (BA). Ako sme si už povedali, po 2.svetovej vojne nastal rozvoj ťažkého strojárstva, hutníctva, chemickej výroby a stavebníctva. Rok 1989 znamenal rozvoj trhového hospodárstva - privatizácia, zmena výrobných programov, veľa podnikov zaniklo, príliv zahraničných investorov.

**Ja:** Vedeli ste o tom, že ešte v minulom storočí bola u nás najvýznamnejším odvetvím zbrojárska výroba?Zo strategických dôvodov boli na Slovensko premiestnené niektoré druhy výrob z ohrozovaných západnejšie položených oblastí Čiech. Napr. Škoda Plzeň do Dubnice nad Váhom, Zbrojovka Brno do Považskej Bystrice.V priebehu 80 – tych rokov 20. storočia patrilo Československo k najvýznamnejším výrobcom zbraní na svete. Zmenou geopolitickej situácie vo svete, ale aj v dôsledku znižujúceho sa dopytu po tomto druhu zbraní zbrojárska výroba postupne začala strácať trhy.

**Ja:** Ktoré odvetvia priemyslu podľa Vás sú pre našu ekonomiku v súčasnosti najdôležitejšie? **Žiaci:** strojárenstvo- výroba automobilov, súčiastok, ale aj elektrotechnický priemysel

**Ja:** Slovensko sa stalo jedným z vedúcich výrobcov automobilov v strednej Európe najmä vďaka prítomnosti troch svetových automobiliek — **Volkswagen (Bratislava), PSA Peugeot Citroën (Trnava) a Kia Motors (Žilina).**

Slovenské napredovanie medzi najdôležitejšie svetové centrá v automobilovom priemysle sa začalo v skorých 90-tych rokoch,kedy sa nemecká automobilová spoločnosť Volkswagen rozhodla vybudovať závod na výrobu automobilov pri Bratislave. Odvtedy sa Volkswagen stal najväčším výrobným koncernom s vedúcim postavením vo vývoze na Slovensku.**Automobilový priemysel** je rozhodujúcim priemyselným odvetvím a hybnou silou rozvoja slovenského hospodárstva.  Všetky tri automobilky zároveň patria medzi najvýznamnejších vývozcov v krajine.Vstup Volkswagenu na slovenský trh upútal aj ďalšie spoločnosti a prispel tak k výraznému rastu výroby automobilových komponentov. Potom prišli PSA Peugeot‒Citroën z Francúzska a KIA Motors z Južnej Kórey, kde obidva koncerny začali svoju výrobu v roku 2006. **Ja:**Viete koľko ľudí zamestnáva tento sektor? **Žiaci:** rôzne typy

**Ja:** priamo, či nepriamo je to kolo 70 tisíc zamestnancov.

**Ja:** Okrem výroba automobilov sa u nás vyrábajú aj lode (Komárno) a motocykle (Kolárovo). Hlavne v oblasti Považia, to znamená Trenčín, Dubnica nad Váhom, Považská Bystrica (motocykle), Martin (lokomotívy a vozne) je rozšírená strojárenská výroba. V Poprade je sídlo firmy Tatravagónka, ktorá sa venuje oprave a výrobe železných vagónov.

**Ja:** Poznáte nejaké elektrotechnické firmy na SR? **Žiaci:** Samsung, Panasonic .....

**Samsung Electronics Slovakia** je už niekoľko rokov najväčším elektrotechnickým podnikom na Slovensku. Výroba bola spustená v roku 2002 a v súčasnosti sa na SR vyrábajú iba LCD televízory. Závod naďalej zamestnáva vyše tri tisíc kmeňových zamestnancov.

Závod na výrobu práčok **Whirlpool Slovakia** pôsobí americký koncern na Slovensku skoro 20 rokov. Popradská fabrika sa za tie roky prepracovala na hlavný európsky závod na výrobu práčok Whirlpool a iných spriaznených značiek.

Spoločnosť **Foxconn Slovakia** je registrovaná obchodná značka taiwanskej spoločnosti Hon HaiPrecision Industry co.Ltd. a patrí medzi svetových lídrov vo výrobe produktov, akými sú notebooky, televízory, digitálne kamery, hracie konzoly a podobne. Objemom a kapacitou výroby je najväčším dodávateľom LCD televízorov pre celý európsky trh. Teraz Foxconn Slovakia zamestnáva okolo 3 tisíc ľudí. Samsung Electronics LCD Slovakia rozbehol výrobu začiatkom januára 2008. Z Voderadov pri Trnave sa stal hlavný stánok výroby LC panelov (LiquidCrystalDisplays), ktoré tvoria hlavný komponent (obrazovku) LCD televízorov

Japonský koncern **Panasonic** má na Slovensku dve dcérske spoločnosti. Obe majú pritom významnú pozíciu v slovenskej elektrotechnike. Panasonic AVC Networks Slovakia v Krompachoch vyrába DVD prehrávače a rekordéry, Blu-ray a od marca 2010 aj 3D Bluray prehrávače, aj Blu-ray rekordéryruhá slovenská dcéra koncernu, tržbami menšia, ale počtom pracovníkov väčšia, sídli v Trstenej na Orave. závody. Dodávky pre automotive tvoria zatiaľ pätinu tržieb spoločnosti, ich podiel sa postupne zvyšuje.

Odvetvie strojárstva je silným motorom celého priemyslu a priemyselnej výroby na Slovensku. Výroba dopravných prostriedkov je najsilnejším odborom priemyselnej výroby, za ktorým nasleduje výroba počítačových, elektronických a optických výrobkov a výroba kovov a kovových konštrukcií okrem strojov a zariadení.

**Ja:** Na SR hlavne po roku 1989 začínajú vznikať priemyselné parky.To znamenázdruženie viacerých firiem na jednom mieste, kde je vybudovaná infraštruktúra, s podobným zameraním. Priemyselné parky máme na Záhorí, Nitra – sever, Tornaľa, Námestovo, Lučenec, Liptov, Spiš, Partizánske– Malé Bielice.

**Ja:** Spracovaním železa sa zaoberá veľká firma na východe SR. Viete, ako sa volá ? **Žiaci:** U.S. Steel Košice **Ja:** Spracúva železnú rudu z Ukrajiny, uhlie z Ostravy**,** vápenec zo Slovenského krasu.

Ďalšie železiarne máme napríklad v Podbrezovej. Bauxit dovážený z Maďarska sa spracováva v hlinikárniv Žiari nad Hronom.

**Ja:**Už na minulej hodine sme hovorili o našichzásobách hnedého uhlia a lignitu. Najznámejšie oblasti ťažby a spoločnosti sú v Novákoch, Prievidza a Handlová. Výrobou elektrickej energie zabezpečujú elektrárne. U nás najviac energie vyrobia jadrové elektrárne a to v **Jaslovských Bohuniciach a Mochovciach.**najväčšie tepelné elektrárne sú v Zemianskych Kostoľanoch a vo Vojanoch neďaleko ukrajinských hraníc. Najpočetnejšia skupina sú vodné elektrárne – hlavne na Váhu – Vážska kaskáda.

**Ja:**Slovensko suroviny ako ropu a zemný plyn dováža a následne spracováva. Bratislava: Slovnaft – spracovanie ropy. Istrochem – výrobky anorganickej chémie, syntetické látky, hnojivá, Duslo Šaľa – dusíkaté hnojivá a čpavok z plynu, Novácke chemické závody v Novákoch, v Smoleniciach – farby – Chemolak, výroba plastov a syntetických vlákien – Senica, Svit, Strážske – Chemko Slovakia, Trnava. Výrobe pneumatík sa venujú v mestách Púchov (MATADOR), Bratislava (GUMON), Dolné Vestenice (VEGUM).

**Ja:** V akých mestách na SR sa vyrábajú lieky? **Žiaci:**Sl. Ľupča, Hlohovec, Š. Michaľany

**Ja:** Prečo je potravinový priemysel pomerne rovnomerne rozšírený? **Žiaci:** rôzne odpovede

**4. Opakovanie a prehlbovanie učiva**

- otázky: Aký priemysel v súčasnosti najrýchlejšie rastie? Aké sú najvýznamnejšie priemyselné odvetvia u nás? Ktoré podniky z elektrotechnického priemyslu zamestnávajú najviac obyvateľov? Kde je rozšírený potravinársky priemysel? Kde na SR spracovávame rudy?

**5. Zhodnotenie práce žiakov**

- pochvala žiakov, ktorí pracovali, povzbudenie žiakov, ktorí sa nezapájali

**6. Zadanie domácej úlohy**-

**Otázky na úlohu:**

* V ktorých mestách sú známe pivovary? Hurbanovo (Zlatý Bažant), Topoľčany (Topvar), Banská Bystrica (Urpiner), Vyhne (Steiger), Veľký Šariš (Šariš), Martin (Martiner- zavretý)
* Ktoré mesto SR má prezývku Baťovany? Partizánske
* Ako sa volajú najznámejšie odevné závody na SR a v ktorých mestách sa nachádzajú? Trenčín (OZETA), Prešov, Púchov (MAKYTA), Bánovce nad Bebravou (ZORNICA)
* Kde sa spracúva drevo na SR? Ako sa volajú veľké závody? Zvolen (Bučina – listnaté), Banská **Bystrica** (Smrečina - ihličnaté). Na SR funguje aj firma Decodom.
* V ktorých mestách sú nábytkárske závody? Bratislava, Trnava, Topoľčany
* Keď si kupuješ papier, vreckovky v ktorých mestách na SR sa vyrábajú papierenské výrobky?Žilina (Tento), Ružomberok (Mondy SCP) Harmanec