**ZÁPISNICA Z RADY ŠKOLY**

Dátum: 22.09.2011

**Prítomní:** podľa prezenčnej listiny

**PROGRAM:**

1. *Informácia o počte novoprijatých študentov*
2. *Školský vzdelávací program*
3. Pán riaditeľ oboznámil členov Rady školy o počte novoprijatých študentov do 1. ročníka štvorročného štúdia, kde bolo prijatých 27 študentov a do 1. ročníka osemročného štúdia 19 žiakov. V triede Príma žiaci mali na výber profilové predmety v časovej dotácii 2 hodiny týždenne Športovú prípravu alebo Aplikovanú informatiku. Na ďalší školský rok vedenie školy dalo požiadavku otvoriť do štvorročného štúdia 1 triedu v počte 30 študentov a do osemročného štúdia 1 triedu v počte 20 študentov. Vedúca Rady školy mala návrh žiadať pre štvorročné štúdium 2 triedy v počte 20 študentov. Pán riaditeľ sľúbil, že túto myšlienku neskôr prehodnotí.

Ďalej pán riaditeľ uviedol, že na našej škole študuje 246 žiakov v 12 triedach, čím sme zaznamenali za predošlé roky mierny pokles v počte žiakov. O individuálny učebný plán požiadal M. Križek z FRJ (tento jazyk mal 3 roky na súkromnom gymnáziu v Podbrezovej a vo 4. ročníku sa tento jazyk nevyučuje.) Na škole pôsobia nové vyučujúce Mgr. L. Ščurková, ktorá zastupuje kolegyňu Farkasovú FRJ kvôli PN a Mgr. Andrašková, ktorá tiež zastupuje menovanú kolegyňu a vyučuje tak Latinský jazyk. N. Drajnová z III.A triedy taktiež požiadala o individuálny učebný plán len počas pretekov v zimnom období. Traja študenti študujú so špeciálnymi výchovno-vzdelávacími potrebami: v 1. ročníku študentka s ľahšou poruchou učenia, v 2. ročníku so sluchovým postihom a vo 4. ročníku so zdravotným postihnutím. Počet vyučovacích hodím klesol o 15, úväzky učiteľov klesli od minulého roku z 21,14 na 20,45. V minulom školskom roku požiadal o rozviazanie pracovného pomeru Mgr. M. Kríž, namiesto neho bol v tomto roku prijatý R. Burčák, ktorého úväzok bol doplnený umeleckými predmetmi. RNDr. Ján Macko odišiel do dôchodku, na jeho miesto bola prijatá RNDr. Lenka Škarbeková, pričom boli posilnené predmety BIO a CHE. Na dohodu pracujú na našej škole Mgr. D. Lukáč (NAB), Mgr. Luisa Lörincová (ANJ- namiesto K. Vargovej t.č. na MD) a Ing. Dušan Tomaško (Futbalová príprava v Príme). V jedálni pracuje v tomto roku pomocná kuchárka z úradu práce a novým školníkom na polovičný úväzok je P. Janov (namiesto PN p. Čarnokého). Čo sa týka materiálneho zabezpečenia občianske združenie ELÁN VITAL zakúpilo 3 počítače a dalo 2 počítače repasovať, riaditeľ VÚB prisľúbil venovať škole nové počítače, bol zakúpený povrch na tenisový kurt za výhodnú cenu. Od 1. augusta sa do bývalého bytu školníka nasťahovala firma SD GELNICA- p. Popeláš, ktorá bude poskytovať energetické poradenstvo ohľadom údržby domov. V lete prebehla 2. etapa odvodňovania v areále školy, boli postavené nové studne v okolí školy. V oddychovej zóne bol daný nový náter a v jedálni sa pripravuje drevený obklad.

V rámci debyrokratizácie školstva boli tohto školského roku zrušené klasifikačné hárky, namiesto toho boli zakúpené pedagogické diáre pre učiteľov.

1. V školskom vzdelávacom programe boli vykonané nejaké úpravy v tomto školskom roku: zaviedli sa nové profilové predmety: Športová príprava a Aplikovaná informatika v Príme, bola ubratá 1 hodina výtvarnej výchovy v 1. ročníku a bola zrušená Výchova k tolerancii. V Kvarte bola pridaná 1 hodina laboratórnych prác z prírodovedných predmetov do týždňa, v 1. polroku to bude kombinácia FYZ/BIO, v 2. polroku FYZ/CHE, vo 4. ročníku bola zavedená povinná Matematika a Občianska náuka ako nematuritný predmet. Navyše po zvážení bolo upravené zvonenie, tým, že sa predĺžila 5 minútová prestávka po 1. hodine na 10 minútovú a veľká prestávka bola skrátená o 5 minút.

*Požiadavka na vedenie školy: Prehodnotiť návrh počtu novootvorených tried v budúcom šk. roku*

*V Gelnici, 30.09.2011 Zapísala: PaedDr. Daniela Molnárová*