RÁMCOVÝ VZDELÁVACÍ PROGRAM PRE PREDMET

NÁBOŽENSTVO/NÁBOŽENSKÁ VÝCHOVA

***9. ročník základných škôl a 4. ročník osemročných gymnázií- KVARTA***

Ročníková téma: ZODPOVEDNOSŤ ČLOVEKA

0,5 hod týždenne

Mladý človek si kladie existencionálne otázky a hľadá na ne odpovede. Vlastným výberom si zostavuje hierarchiu hodnôt, na základe ktorých si formuje životný štýl. Zaoberá sa aj otázkou viery. Je otvorený pre náboženské prijímanie rozmeru viery v nádeji, ktorú ponúka Boh človeku. Otvorenosť na náboženské nazeranie na svet vytvára priestor na formáciu osobnosti k mravnej zodpovednosti. Mladý človek sa v procese stotožnenia s kresťanskými hodnotami pripravuje na život v zodpovednej kresťanskej angažovanosti.

***Ročníkový symbol: KVET***

***Ročníkový cieľ:***

Posúdiť hodnotu zodpovednosti. Uvedomiť si osobnú zodpovednosť za seba, za iných a za svet, v ktorom žijem. Formovať návyk kresťanského životného štýlu v rodinnom a spoločenskom živote.

**1. TÉMA: ZODPOVEDNOSŤ**

dotácia hodín**: 3 hod**

Kľúčové pojmy: zodpovednosť

**Ciele témy**:

*Kognitívny:*

Vysvetliť etymológiu pojmu zodpovednosť. Objaviť posolstvo biblického textu podobenstva o talentoch.

*Afektívny:* Na základe podobenstva o talentoch si uvedomiť pozvanie k zodpovednosti pre svoj život.

*Psychomotorický:* Formovať postoj zodpovednosti za svoj život.

**Obsahový štandard**

Etymológia pojmu zodpovednosť

Život – pozvanie k zodpovednosti (podobenstvo o talentoch)

Výkonový štandard

Žiak vie

• vysvetliť etymológiu pojmu zodpovednosť

• objaviť posolstvo biblického textu podobenstva o talentoch

• aplikovať podobenstvo o talentoch ako pozvanie k zodpovednosti pre svoj život

• formovať postoj zodpovednosti za svoj život

**Rozvoj kompetencií:**

*komunikačné kompetencie:*

Žiak

• rozumie empatickej komunikácii a empatickému správaniu sa z pohľadu zodpovednosti človeka za človeka

*kompetencie k učeniu sa:*

Žiak

• učí sa učiť spoluprácou

*kompetencie k riešeniu problémov:*

Žiak

• plánuje a podieľa sa na riešení úloh s inými

• obhajuje svoj názor

*Kultúrne kompetencie:*

Žiak

• objavuje prínos kresťanského humanizmu pre rozvoj zodpovednosti jednotlivca a spoločnosti

*sociálne a interpersonálne kompetencie:*

Žiak

• dokáže si uvedomiť svoje potrebu zodpovednosti za seba a za iných

• uvažuje nad princípmi zodpovednosti

*existenciálne kompetencie:*

Žiak

• dokáže si uvedomiť rozmer zodpovednosti

• objavuje kresťanský pohľad na zmysel zodpovednosti za život

**Prierezové témy**

Osobnostný a sociálny rozvoj:

Žiak

• je pripravený preberať zodpovednosť za svoj život

• dokáže obhájiť svoj názor

• je schopný empaticky komunikovať a osvojovať sa empatický postoj k ľuďom

.

**2. TÉMA: ZODPOVEDNOSŤ ZA SEBA**

**2 hod**

Kľúčové pojmy: sebarozvoj, vzory, životné hľadanie

**Ciele témy:**

*Kognitívny:*

Racionálne sa konfrontovať s potrebou životných vzorov. Kriticky analyzovať ponuku mediálnych vzorov a konfrontovať svoj postoj voči vzorom.

*Afektívny:*

Rozvíjať schopnosť sebaporozumenia. Vnímať sebaocenenie a prijatie ako podmienku sebarozvoja.

Z pohľadu humanizmu oceniť kresťanskú ponuku nasledovania Ježiša Krista ako životného vzoru.

*Psychomotorický:*

Formovať postoj sebakorekcie vychádzajúcej z rovnováhy medzi potrebou originality a potrebou začlenenia sa.

**Obsahový štandard**

Sebarozvoj (sebaocenenie a prijatie)

Potreba životných vzorov

Korekcia mediálnych vzorov (imitovanie vzorov)

Výzva k hľadaniu a odkrývaniu životného zmyslu

Ponuka kresťanských vzorov (Jn 1,35-39)

**Výkonový štandard**

Žiak vie

• racionálne sa konfrontovať s potrebou životných vzorov

• kriticky analyzovať ponuku mediálnych vzorov a konfrontovať svoj postoj voči vzorom

• rozlíšiť medzi manipulačným vzorom a vzorom ponúkajúcim sprevádzanie

• rozvíjať schopnosť sebaporozumenia

• vnímať sebaocenenie a prijatie ako podmienku sebarozvoja

• formovať postoj sebakorekcie vychádzajúcej z rovnováhy medzi potrebou originality a potrebou začlenenia sa

• z pohľadu humanizmu oceniť kresťanskú ponuku nasledovania Ježiša Krista ako životného vzoru

**Rozvoj kompetencií:**

*komunikačné kompetencie:*

Žiak

• rozumie potrebu komunikácie ako potrebu sebarozvoja

*kompetencie k učeniu sa:*

Žiak

• učí sa učiť spoluprácou

*kompetencie k riešeniu problémov:*

Žiak

• je schopný kritického pohľadu na mediálne vzory

• je schopný korekcie ponúkaných vzorov

*kultúrne kompetencie:*

Žiak

• objavuje prínos kresťanstva ako cestu sebarozvoja a hľadania životného zmyslu človeka

sociálne a interpersonálne kompetencie:

Žiak

• uvažuje nad potrebou vzorov

*existenciálne kompetencie:*

Žiak

• dokáže si uvedomiť opakovanosť archetypálnych skúseností opakujúcich sa v dejinách ľudstva

• oceňuje skúsenosť druhých ľudí - vzorov z dejín cirkvi

**Prierezové témy**

*Osobnostný a sociálny rozvoj:*

Žiak

• vníma potrebu sebaocenenia a prijatia

• pri vnímaní potreby životných vzorov prehodnocuje ponuku kresťanských vzorov

*Mediálna výchova:*

Žiak• je schopný korekcie mediálnych vzorov

**3. TÉMA: ZODPOVEDNOSŤ ZA SVOJU VIERU**

dotácia hodín:**4 hod**

**Kľúčové pojmy:** viera, nevera, kresťanská zrelosť

***Ciele témy:***

Kognitívny:

Analyzovať dôvody pre náboženskú vieru. Logicky zdôvodniť poverčivosť ako prejav nezrelej religiozity. Opísať znaky sekty. Porovnať sektu a Cirkev. Vysvetliť pôvod siekt a techniky manipulácie. Porozumieť vývoju reči Cirkvi v historickom kontexte. Na odkaze II. vatikánskeho koncilu predstaviť potrebu novej reči Cirkvi súčasnej spoločnosti.

Afektívny:

Prijať skutočnosť religiozity človeka ako prejavu túžby po presahu samého seba. Vnímať sekularizmus ako prejav neporozumenia reči Cirkvi.

Psychomotorický:

Rozvíjať kresťanské prvky spirituality v osobnostnom raste.

**Obsahový štandard**

Prečo veriť? (dôvody pre vieru, dôvody pre neveru)

Poverčivosť – nesprávna forma religiozity

Nebezpečenstvo siekt a ich ponuky dnes

Vyznanie viery - rozhodnutie pre vieru

Reč Cirkvi - metaforická reč dogiem

Nová reč Cirkvi – II. vatikánsky koncil

Kresťanská zrelosť (sviatostný život)

**Výkonový štandard**

Žiak vie

• analyzovať dôvody pre náboženskú vieru

• prijať skutočnosť religiozity človeka ako prejavu túžby po presahu samého seba

• logicky zdôvodniť poverčivosť ako prejav nezrelej religiozity

• opísať znaky sekty

• porovnať sektu a Cirkev

• vysvetliť pôvod siekt a techniky manipulácie

• interpretovať biblické texty obsahujúce vyznanie viery Ježišových učeníkov a nájsť súvislosť s apoštolským

vyznaním viery

• reprodukovať vyznanie viery ako akt dôvery

• jednoduchým spôsobom vysvetliť historický kontext vzniku apoštolského a nicejsko-carihradského vyznania viery

• rozlíšiť jednotlivé časti vyznania viery a ich konkrétnych významov

• porozumieť vývoju reči Cirkvi v historickom kontexte na odkaze II. vatikánskeho koncilu predstaviť potrebu novej reči Cirkvi súčasnej spoločnosti

• vnímať sekularizmus ako prejav neporozumenia reči Cirkvi

• rozvíjať kresťanské prvky spirituality v osobnostnom raste

**Rozvoj kompetencií:**

*komunikačné kompetencie:*

Žiak

• prispieva k diskusii v pracovnej skupine

• kladie si otázky a zisťuje odpovede

• formuluje a vyjadruje svoje myšlienky a názory

• rozumie reči Cirkvi – metaforickej reči dogiem

• objavuje rozmer novej reči Cirkvi – odkazu II. Vatikánskeho koncilu

*kompetencie k učeniu sa:*

Žiak

• učí sa učiť spoluprácou

• učí sa triediť a hľadať informácie

*kompetencie k riešeniu problémov:*

Žiak

• je schopný kritického pohľadu na dôvody pre náboženskú vieru

• zaujíma sa o problém siekt

• je schopný logického zdôvodnenia poverčivosti ako prejavu nezrelej religiozity

*kultúrne kompetencie:*

Žiak

• objavuje prínos kresťanstva ako cestu sebarozvoja a hľadania životného zmyslu človeka

*sociálne a interpersonálne kompetencie:*

Žiak

• uvažuje nad prínosom spirituality pre sociálnu zrelosť

existenciálne kompetencie:

Žiak

• dokáže si uvedomiť potrebu osobného vyznania viery ako rozhodnutia pre vieru

• aplikuje vo svojom živote jednotlivé prvky spirituality

**Prierezové témy**

Osobnostný a sociálny rozvoj

Žiak

• je otvorený pre transcendentný rozmer života

• je ochotný osvojovať si postoj kultivovanej religionistiky

• dokáže rozlíšiť a kriticky posúdiť manipulačné techniky siekt

• vníma potrebu osobného rozhodnutia pre vieru

**4.TÉMA: ZODPOVEDNOSŤ ZA BUDOVANIE VZŤAHOV**

dotácia hodín:**4 hod**

**Kľúčové pojmy:** potreba lásky, ľudské vzťahy

**Ciele témy**

*Kognitívny:*

Objaviť ontologickú potrebu lásky človeka k človeku a človeka k Bohu. Nájsť rozdiely medzi priateľskou láskou, láskou muža a ženy, láskou rodičovskou a láskou k Bohu. Porozumieť svojmu postaveniu v rodine a osvojiť si riešenia rodinných konfliktov.

*Afektívny:*

Oceniť význam budovania vzťahov ako naplnenia života zmyslom. Vnímať hodnotu lásky ako proces dozrievania. Uvedomiť si riziká zneužitia túžby človeka po láske. Oceniť význam kvalitného budovania partnerského vzťahu ako základ hodnotného manželstva a rodiny.

*Psychomotorický:*

Formovať návyk vonkajších prejavov úcty k človeku. Na modelových situáciách si precvičiť riešenia rodinných konfliktov.

Zostaviť hierarchiu hodnôt v partnerských vzťahoch.

**Obsahový štandard**

Túžba po presiahnutí seba (ontologická potreba lásky človeka k človeku a človeka k Bohu)

Vzťahy muž a žena (Pieseň piesní)

Priateľstvo a láska

Ideál rodiny a pseudorodina

Medzigeneračné vzťahy

**Výkonový štandard**

Žiak vie

• objaviť ontologickú potrebu lásky človeka k človeku a človeka k Bohu

• nájsť rozdiely medzi priateľskou láskou, láskou muža a ženy, láskou rodičovskou a láskou k Bohu

• oceniť význam budovania vzťahov ako naplnenia života zmyslom

• vnímať hodnotu lásky ako proces dozrievania

• uvedomiť si riziká zneužitia túžby človeka po láske

• zostaviť hierarchiu hodnôt v partnerských vzťahoch

• oceniť význam kvalitného budovania partnerského vzťahu ako základ hodnotného manželstva a rodiny

• formovať návyk vonkajších prejavov úcty k človeku

• rozlíšiť rôzne formy spolužitia dvoch ľudí v súčasnosti

• predstaviť rodinu ako optimálne Bohom chcené spoločenstvo osôb zamerané pre dobro jej členov a na prijatie a výchovu detí

• porozumieť svojmu postaveniu v rodine a osvojiť si riešenia rodinných konfliktov

• na modelových situáciách si precvičiť riešenia rodinných konfliktov

• vie hľadať kompromis pri riešení medzigeneračných konfliktov

**Rozvoj kompetencií:**

*komunikačné kompetencie:*

Žiak

• prispieva k diskusii v pracovnej skupine

• kladie si otázky a zisťuje odpovede

• formuluje a vyjadruje svoje myšlienky a názory

• rozumie potrebe asertivnej komunikácie pri budovaní vzťahov priateľstva, v manželstve, a pri budovaní medzigeneračných vzťahov

• rozumie potrebe asertivnej komunikácie pri prekonávaní konfliktov

*kompetencie k učeniu sa:*

Žiak

• učí sa učiť spoluprácou

*kompetencie k riešeniu problémov:*

Žiak

• je schopný kritického pohľadu na rozdiel rodiny a pseudorodiny

je schopný kritického riešenia konfliktov vo vzťahoch

*kultúrne kompetencie:*

Žiak

• objavuje prínos kresťanstva pre ochranu manželstva a rodiny

*sociálne a interpersonálne kompetencie:*

Žiak

• učí sa tolerancii, ústretovosti, ale aj kritickosti k iným, učí sa chápať ich potreby a postoje

*existenciálne kompetencie:*

Žiak

• dokáže si uvedomiť túžbu po presiahnutí seba

• preberá zodpovednosť za sebaurčenie a sebarealizáciu, objavuje prvky zodpovedného konania pri budovaní vzťahov

**Prierezové témy**

*Osobnostný a sociálny rozvoj:*

Žiak

• je schopný kritického prehodnotenia pre ponuky pseudorodiny

• je pripravený stotožniť sa s ideálom rodiny

• vníma kvalitu partnerského vzťahu ako základ manželstva a rodiny

• je otvorený pre asertívne riešenie medzigeneračných konfliktov

**5. TÉMA: ZODPOVEDNOSŤ ČLOVEKA ZA SVET, V KTOROM ŽIJE**

**dotácia hodín:4 hod**

**Kľúčové pojmy:** ekológia, angažovanosť, ekumenizmus

**Ciele témy**

*Kognitívny:*

Na základe analýzy súčasných ekologických javov v konfrontácii s posolstvom biblického textu Gn 1,28-29 vyjadriť dôležitosť ekologického myslenia a správania sa človeka. Zdôvodniť potrebu angažovanosti kresťanov v politike a verejnom živote. Charakterizovať jednotlivé kresťanské denominácie na Slovensku a ob-javiť spoločné základy viery.

*Afektívny:*

Vnímať potrebu ekologického myslenia človeka.

Akceptovať existenciu kresťanských denominácií

ako dôsledok historického vývinu. Oceniť asertívnu komunikáciu a správanie ako prejav spolupráce.

*Psychomotorický:*

Praktizovať zručnosti triedenia odpadu v domácnosti a šetrného zaobchádzania s prírodnými zdrojmi. Osvojovať si postoj kresťanskej angažovanosti v spoločnosti a v Cirkvi. Rozvíjať postoj tolerancie

ku kresťanom iných denominácií. Formovať postoj spolupráce v ekumenickom duchu v sociálnej oblasti.

**Obsahový štandard**

Ekológia a zodpovednosť Gn 1,28-29 (globálne problémy)

Angažovanosť kresťana v spoločnosti (politika, štátny režim )

Úloha Cirkvi v spoločnosti

Kresťanské denominácie na Slovensku

Ekumenizmus

**Výkonový štandard**

Žiak vie

• na základe analýzy súčasných ekologických javov v konfrontácii s posolstvom biblického textu Gn 1,28-29

vyjadriť dôležitosť ekologického myslenia a správania sa človeka

• vnímať potrebu ekologického myslenia človeka

• praktizovať zručnosti triedenia odpadu v domácnosti a šetrného zaobchádzania s prírodnými zdrojmi

• akceptovať vlastnú zodpovednosť prijatím svojej úlohy na spoluvytváraní sveta

• zdôvodniť potrebu angažovanosti kresťanov v politike a verejnom živote

• osvojovať si postoj kresťanskej angažovanosti v spoločnosti a v Cirkvi

• charakterizovať jednotlivé kresťanské denominácie na Slovensku a objaviť spoločné základy viery

• akceptovať existenciu kresťanských denominácií ako dôsledok historického vývinu

• oceniť asertívnu komunikáciu a správanie ako prejav spolupráce

• rozvíjať postoj tolerancie ku kresťanom iných denominácií

• formovať postoj spolupráce v ekumenickom duchu v sociálnej oblasti

**Rozvoj kompetencií:**

*komunikačné kompetencie:*

Žiak

• prispieva k diskusii v pracovnej skupine

• kladie si otázky a zisťuje odpovede na otázky ekológie

• formuluje a vyjadruje svoje myšlienky a názory

• rozumie potrebe ekumenického dialógu

*kompetencie k učeniu sa:*

Žiak

• učí sa učiť spoluprácou

• učí sa vyhľadávať a triediť informácie

*kompetencie k riešeniu problémov:*

Žiak

• je schopný kritického pohľadu na otázku ekológie

• je schopný kritického pohľadu na otázku ekumenickej spolupráce

• vníma, rozpozná a pochopí existenciu kresťanských denominácií ako dôsledku historického vývinu

*kultúrne kompetencie:*

Žiak

• oceňuje prínos kresťanskej kultúry v ľudskej kultúre

*sociálne a interpersonálne kompetencie:*

Žiak

• prispieva k upevňovaniu medziľudských vzťahov osvojovaním postoja náboženskej tolerancie a ústretovosti

*existenciálne kompetencie:*

Žiak

• objavuje kresťanský pohľad na ekologickú otázku

• preberá zodpovednosť za angažovanosť v spoločnosti a Cirkvi

• oceňuje duchovné dedičstvo katolíckej Cirkvi

**Prierezové témy**

Environmentálna výchova:

Žiak

• aktívne sa podieľa na ochrane životného prostredia (triedenie odpadu v domácnosti, udržiavanie čistoty

v prírode, šetrenie energiami a zdrojmi)

Osobnostný a sociálny rozvoj:

Žiak

• je otvorený pre ekumenický dialóg medzi kresťanskými denomináciami na Slovensku

• je si vedomý prebratia zodpovednosť za angažovanosť v spoločnosti

**Profil absolventa nižšieho sekundárneho stupňa**

*komunikačné kompetencie:*

Žiak

• prispieva k diskusii v pracovnej skupine a v triede

• kladie otázky a zisťuje odpovede

• učí sa konfrontovať s názormi druhých, počúvať a byť otvorený pre odlišnosti

• osvojuje si vhodnú argumentáciu, učí sa vypočuť spoludiskutujúceho

• formuluje otázky, porovnáva, oponuje

• formuluje a vyjadruje svoje myšlienky a názory

• rozširuje svoje kultúrne horizonty diskusiou

• učí sa reagovať primerane situácii

• je schopný uvedomiť si vlastné reakcie v konflikte

• vie vyjadriť svoj názor asertívnym nezastrašujúcim spôsobom, sformulovať „ja - správu“ a vyjadriť svoje pocity

*kultúrne kompetencie:*

Žiak

• oceňuje prínos kresťanskej kultúry v ľudskej kultúre

*sociálne a interpersonálne kompetencie:*

Žiak

• prispieva k upevňovaniu medziľudských vzťahov osvojovaním postoja náboženskej tolerancie a ústretovosti

*existenciálne kompetencie:*

Žiak

• objavuje kresťanský pohľad na ekologickú otázku

• preberá zodpovednosť za angažovanosť v spoločnosti a Cirkvi

• oceňuje duchovné dedičstvo katolíckej Cirkvi

*kompetencie k učeniu sa:*

• učí sa vyhľadávať a triediť informácie, vyhodnocuje výsledky svojho učenia a diskutuje o nich

• podieľa sa na spoločnej práci projektového vyučovania s použitím IKT (teleprojekty)

• učí sa učiť spoluprácou