Autor :

Jozef Gregor-Tajovský

Názov diela:

Statky-zmätky

Vydali:

Mladé letá

Útvar:

veselohra

V roku:

1962

Kompozícia:

4dejstvá rozdelené na výstupy (19,21,8 a 7)

Miesto deja :

I.dejstvo – u Ľavkov

II.dejstvo – u Palčíkov

III.dejstvo – u Palčíkov

IV.dejstvo – u Kamenských

Informácie o autorovi :

Jozef Gregor-Tajovský sa narodil v Tajove (pri BB) v roku 1874. Otec bol remeselník. Jozef bol najstarším z desiatich detí. Žil u starého otca. Túto fázu života nachádzame v jeho dielach. Na strednú školu chodil do Banskej Bystrice. Potom odišiel na učiteľský ústav v Kláštore pod Znievom. Päť rokov pôsobil ako učiteľ. Učiteľstva sa vzdal kvôli nezhodám s vrchnosťou. Keďže odmietal pomaďarčovať deti. V roku 1898 už ako známy spisovateľ odchádza študovať do Prahy, kde aktívne pracoval v spolku Detvan. Po návrate zo štúdií pracoval ako úradník, oženil sa, narukoval do československých légií a v roku 1919 sa vrátil do vlasti. Žil v Martine a Bratislave. Zomiera v roku 1940.

Počas života si vyslúžil pomenovanie „tupiteľ národa“. Vďaka svojej kritickorealistickej metóde, ktorá poodkryla aj chudobnú, hladujúcu vrstvu ľudí. Pričom ak si to spôsobili sami, neberie na nich ohľad a neúprosne ich kritizuje. Napísal diela Na mylných cestách, Omrvinky, Z dediny, Maco Mlieč, Apoliena, Horký chlieb, Na chlieb, Mišo, Mamka Pôstková, Umrel Tomášik, Rozprávky z Ruska, Ženský zákon, Nový život, Statky-zmätky, Matka, Tam, Hriech, V službe, Blúznivci, Hrdina, Smrť Ďurka Langsfelda, Tŕpky, Spod kosy a iné.

Hlavné postavy diela:

Tomáš a Kata Kamenskí, ich deti Evka,Zuzka a Ondriš; Mišo Kaňúrik, Ondrej a Mara Palčíkovci, Jano a Žofa Ľavkovci, ich syn Ďurko, Beta

Charakteristika postáv :

Tomáš Kamenský je vzor správneho a starostlivého otca, ktorý vidí klady i zápory svojich detí aj svojej manželky. Zuzku odmieta vydať, pretože vie, že najdôležitejšia je v manželstva láska a tú Zuze s vydajom do vena zabaliť nemôže. Navyše ho neobalamutil ani náhly záujem o Zuzku. Vie, že ide o peniaze. Keď Zuza odíde od Ďura vezme ju domov a ochraňuje ju ako predtým. I jej synčeka. (ukážka č.1; I.dejstvo,výstup 18)

Kata je Tomášova manželka. Vidina peňazí ale aj dobrého života u Palčíkov ju núti súhlasiť s vydajom veľmi rýchlo. Bola by rada, keby sa Zuzka vydala do dobrej rodiny. A páči sa jej aj nápad, že by si ich Palčíkovci vzali k sebe. Hneď sa pustí Zuzku naviesť na správnu cestu. Je si istá, že u Palčíkov sa Zuzke bude žiť dobre, na Ďurka si zvykne a aj Ďurko sa v manželstve napraví. Potom svoj čin oľutuje. (ukážka č.2; I.dejstvo,výstup 10)

Zuzka je ich dcéra. Pracovitá, poriadna a statočná. Nikomu nechce ublížiť a snaží sa byť správnou manželkou, ale v manželstve s Ďurom sa trápi. Vydáva sa nie celkom spokojná, ale pod vplyvom rodičov i zaťkovcov pristane. O svojho syna sa neskôr dokáže starať aj sama. Ďurovi odpustí, ale druhýkrát mu už šancu nedala (viď ukážka č.7; IV.dejstvo,výstup 7).

Ondriš výrazne ovplyvňuje Zuzkin život od prvého momentu vydaja. Nechce Zuzku pustiť, pretože mu to smrdí peniazmi. Snažia sa spolu s otcom matku presvedčiť, že v tejto svadbe ide o chamtivosť po peniazoch, ale tá nepočúva. Ondriš Zuzku varoval, snažil sa ju odhovoriť. Ani po svadbe na ňu nezanevrie a pomáha, aj potom ako odíde od Ďura. Z vojny píše listy a na sestru sa vypytuje.(ukážka č.3; I.dejstvo,výstup 14)

Ondrej a Mara Palčíkovci sú v prvom rade chamtiví lakomí ľudia. Sú bezdetní. Zuzu a Ďura berú k sebe, aby ich opatrovali a oni im za to po svojej smrti prevedú majetok. V skutočnosti sa tak skoro nechystajú umrieť a snažia sa len ušetriť na robotníkoch na svojom majetku. To, že zoberú mladých za svojich im to podstatne uľahčí. A keď od nich bude Ďurko pýtať sľúbený majetok, budú sa vykrúcať. Mara je tichá a chorľavá, ale tak trochu choroby aj simuluje.(ukážka č.4; III.dejstvo,výstup 5)

Ľavko je rodinná autorita. Manželka i syn by ho mali poslúchať, ale Ďuro má vlastný chorý rozum. Má dosť peňazí a na seba aj svoju rodinu je hrdý. Vychvaľuje sa a je namyslený.

Žofa je živá jazyčná a trochu prostoduchá žena. Oroduje za svojho syna a poslúcha manžela.

Ďuro je model sukničkára, ktorý potrebuje za ženu multifunkčnú bytosť ochotnú mu vo všetkom vyhovieť. Do roboty sa nehrnie. Zuzu si berie kvôli sľubovanému majetku, Betu z lásky. Žiadne manželstvo nevydrží a on oľutuje svoju vyberavosť aj zlé zaobchádzanie so Zuzkou. Vracia sa a snaží sa o Zuzkine odpustenie (viď ukážka č.7). Neuspeje.

Beta je dievka ako sa patrí, ktorá už má za sebou jedno manželstvo. S Ďurom si padnú do oka a hoci ju majú za dedinskú radodajku, do Ďura sa zaľúbi. Sklamaná opúšťa nevďačného manžela s poradovým číslom dva. (viď ukážka č.8; III.dejstvo,výstup 6)

Dej diela je jednoduchý.

I.dejstvo:

Ďurko je už chlap na ženenie, ale Beta sa jeho rodičom veľmi nepozdávala. Našťastie Palčíkovci prídu s lepším nápadom. Chcú oženiť Ďura so Zuzkou Kamenských. A keď rodiny zostanú takto na hromade, chcú ich vziať za svojich, aby sa im starali o majetok, aby si pestovali svoj a na sklonku ich života sa o nich postarali. Oni by im vraj potom nechali svoj majetok. Táto predstava okamžite obalamutí celú rodinu Ľavkov aj Katu Kamenských. Len Tomáš Kamenský a jeho syn Ondriš nemajú z tejto svadby o majetky dobrý pocit. Nadšenci hneď vypýtajú Zuzu zo služby a pošlú ju na tancovačku, kde už na ňu podľa plánu čaká Ďuro. Zuzka sa podvolí názoru väčšiny a prijme závdavok, za čo od brata získa čierny bod.

II.dejstvo:

Je o živote v manželstve pre peniaze. Ďuro trávi celé dni mimo domova, väčšinu času s Betou. Zuze doma len nadáva a dáva príkazy. Zuza ich pokorne prijíma, ale Ďurovi sa za ne odmeňuje odmeranosťou a pochmúrnou náladou. Ich manželstvo nijako nefunguje a nepomáhajú rady rodičov ani rady opatrovníkov. Po pol roku Zuzka od Ďura odíde.

III.dejstvo:

V tomto dejstve si Ďuro privedie náhradu za prvú manželku. Betu. Istý čas žijú spokojne, ale konflikt o majetky s opatrovníkmi neustupuje ani teraz. Palčíkovci majú pocit, že ich nové deti viac vyvlačujú ako prinášajú. Deti sú zas nespokojné, že nevidia na papieri sľúbený majetok. Manželia sa medzi sebou začnú vadiť. Betu totiž Ďuro má už len za slúžku. Vraj sa jej nasýtil. Počas Zuzkinej návštevy, keď si Zuzka prišla po veci, Beta od Ďura odíde.

IV.dejstvo:

Všetko je opäť po starom. Rodiny sú v pôvodnom zložení, ale konflikty pretrvávajú. Ďuro ľutuje svoj čin, ale už je neskoro. Kamenskí ospravedlnenia neprijímajú a od zvyšku „rodinky“ sa dištancujú.