**Kresťanstvo** alebo historicky aj **christianizmus** je jedno zo svetových [monoteistických](https://sk.wikipedia.org/wiki/Monoteizmus) [náboženstiev](https://sk.wikipedia.org/wiki/N%C3%A1bo%C5%BEenstvo). Za pôvodcu a centrálnu osobu kresťanstva sa považuje [Ježiš Kristus](https://sk.wikipedia.org/wiki/Je%C5%BEi%C5%A1_Kristus), jeho život, smrť, zmŕtvychvstanie a jeho učenie tak, ako boli zachytené v [Novom zákone](https://sk.wikipedia.org/wiki/Nov%C3%BD_z%C3%A1kon). S viac ako 2 miliardami veriacich je kresťanstvo najrozšírenejším náboženstvom vo svete

Kresťanstvo sa zrodilo v [1. storočí](https://sk.wikipedia.org/wiki/1._storo%C4%8Die) po Kr. ako odnož [judaizmu](https://sk.wikipedia.org/wiki/Judaizmus" \o "Judaizmus), zdieľajúca mnohé náboženské texty židovského náboženstva, ktoré sú kresťanom známe ako tzv. [Starý zákon](https://sk.wikipedia.org/wiki/Star%C3%BD_z%C3%A1kon).

Kresťanstvo je považované za náboženstvo spasenia, ktoré vzniklo v prednoázijsko-helenistickom prostredí neskorého [staroveku](https://sk.wikipedia.org/wiki/Starovek) a ktoré očakáva spásu od svojho zakladateľa Ježiša Nazaretského. Vierou v jediného, transcendentného, osobného, neviditeľného [Boha](https://sk.wikipedia.org/wiki/Boh) sa pojem Boha v kresťanstve stotožňuje s Bohom, ktorý v [Starom zákone](https://sk.wikipedia.org/wiki/Star%C3%BD_z%C3%A1kon) uzavrel zmluvu s izraelským národom. Podľa kresťanov však Boh nie je iba Bohom jediného židovského ľudu, ale bezpodmienečným Pánom a Vládcom celého ľudstva a celého [vesmíru](https://sk.wikipedia.org/wiki/Vesm%C3%ADr). Ježiš, podľa kresťanov, ako Boží Syn svojou smrťou a zmŕtvychvstaním premohol smrť, zmieril celý svet s Bohom a tak ho vykúpil od smrti a zatratenia.

Zbierkou svätých kníh kresťanstva je [Biblia](https://sk.wikipedia.org/wiki/Biblia), ktorá sa skladá zo [Starého](https://sk.wikipedia.org/wiki/Star%C3%BD_z%C3%A1kon) a [Nového zákona](https://sk.wikipedia.org/wiki/Nov%C3%BD_z%C3%A1kon). Spolu obsahuje 66 až 73 kníh (v rôznych cirkvách sa ich počet líši), ktoré sa delia na historické, prorocké a poučné.

Ústredné posolstvo kresťanskej Biblie vystihuje verš z evanjelia Jána, 3.kapitola, 16. verš: "Lebo tak Boh miloval svet, že svojho jednorodeného Syna dal, aby nezahynul, ale večný život mal každý, kto verí v Neho."

Hlavné vetvy dnešného kresťanstva:

1. katolíci (53%)
2. protestanti (33%)
3. pravoslávni (14%)

**Islam** (alebo nespisovne, ale často[[pozn 1]](https://sk.wikipedia.org/wiki/Islam#cite_note-1) **islám**, iné (zriedkavé) názvy: **moslimstvo**, **mohamedánstvo**, **musulmanstvo**[[1]](https://sk.wikipedia.org/wiki/Islam#cite_note-2),**mohamedanizmus**[[2]](https://sk.wikipedia.org/wiki/Islam#cite_note-3); [arab.](https://sk.wikipedia.org/wiki/Arab%C4%8Dina) الإسلام – *al-islám*  – odovzdanie sa alebo podriadenie sa do vôle boha [Alaha](https://sk.wikipedia.org/wiki/Alah), podstatné meno slovesné od arabského slovesa *aslama* - podrobiť sa, odovzdať sa [Bohu](https://sk.wikipedia.org/wiki/Boh), dosiahnuť stav mieru)[[3]](https://sk.wikipedia.org/wiki/Islam#cite_note-4)) je [monoteistické](https://sk.wikipedia.org/wiki/Monoteizmus), univerzálne, [abrahámovské náboženstvo](https://sk.wikipedia.org/wiki/Abrah%C3%A1movsk%C3%A9_n%C3%A1bo%C5%BEenstvo" \o "Abrahámovské náboženstvo), založené na učení [proroka](https://sk.wikipedia.org/wiki/Prorok) [Mohameda](https://sk.wikipedia.org/wiki/Mohamed), ktoré vyznáva viac ako 1,5 miliardy ľudí.[[4]](https://sk.wikipedia.org/wiki/Islam#cite_note-5) Vyznávači islamu ([moslimovia](https://sk.wikipedia.org/wiki/Moslim)) pokladajú svoje [náboženstvo](https://sk.wikipedia.org/wiki/N%C3%A1bo%C5%BEenstvo) za prirodzenú monoteistickú [vieru](https://sk.wikipedia.org/wiki/Viera) a poriadok daný [Bohom](https://sk.wikipedia.org/wiki/Boh) už prvému človeku, [Adamovi](https://sk.wikipedia.org/wiki/Adam_a_Eva). Moslimovia veria, že túto [Božiu vôľu](https://sk.wikipedia.org/wiki/Bo%C5%BEia_v%C3%B4%C4%BEa) zvestovali ľuďom proroci avšak až do vystúpenia posledného a najväčšieho z nich - Mohameda - zostávala úroveň poznania nízka, a túto dobu preto označujú za vek džáhilíje, "nevedomosti". S Mohamedom spojujú triumfálny nástup dovŕšeného islamu, zatiaľčo [historická veda](https://sk.wikipedia.org/wiki/Historick%C3%A1_veda) až tu, na počiatku [7. stor](https://sk.wikipedia.org/wiki/7._storo%C4%8Die)., zaznamenáva jeho vznik ako nového náboženstva.[[5]](https://sk.wikipedia.org/wiki/Islam#cite_note-6) Základná pradigma kladie dôraz na pevný životný poriadok, vyjadrený jasne formulovanými predstavami o svete a človeku v ňom a záväzným systémom právnych vzťahov k Bohu a noriem interakcie v spoločnosti (šaría). Pepožičiava relatívne zhodné rysy spoločnostiam, kde pôsobí ako väčšinové náboženstvo, ale aj v rámci menšinových komunít.[[6]](https://sk.wikipedia.org/wiki/Islam#cite_note-7)

Vznikol počiatkom 7. storočia na [arabskom poloostrove](https://sk.wikipedia.org/wiki/Arabsk%C3%BD_polostrov) v prostredí obchodníckych oáz, ako prísne monoteistické učenie, ktoré zvestoval[prorok](https://sk.wikipedia.org/wiki/Prorok) Mohamed (Muhammad) Ibn Abdulláh (asi 570-632) najprv v rodnej [Mekke](https://sk.wikipedia.org/wiki/Mekka) a od vynúteného odchodu v roku 622 ([hidžra](https://sk.wikipedia.org/wiki/Hid%C5%BEra" \o "Hidžra)) v[Medíne](https://sk.wikipedia.org/wiki/Medina), kde sa z islamu stala štátna [ideológia](https://sk.wikipedia.org/wiki/Ideol%C3%B3gia).[[7]](https://sk.wikipedia.org/wiki/Islam#cite_note-8) Vznikal v prostredí, kde sa rodové zriadenie už postupne uvoľňovalo a rozkladalo a stále viac sa presadzovala subjektivita jedinca, psychicky aj majetkoprávne.[[8]](https://sk.wikipedia.org/wiki/Islam#cite_note-9) Islam sa nestal iba kultom alebo etickou normou ľudí odmietajúcich žiť v pomeroch svojej doby, ale bol zároveň právnym kódexom, ktorý obsahoval stále presnejšiu a zložitejšiu predstavu o každodennom živote, medziľudských vzťahov, trestnom [práve](https://sk.wikipedia.org/wiki/Pr%C3%A1vo), štátoprávnom usporiadaní a vzťahu k nemoslimskému okoliu. Mohutná[synkretická](https://sk.wikipedia.org/wiki/Synkretizmus) [kultúra](https://sk.wikipedia.org/wiki/Kult%C3%BAra), ktorá v sebe zahŕňala aj predislamské [tradície](https://sk.wikipedia.org/wiki/Trad%C3%ADcia), viedla k vytvoreniu svojbytných foriem duchovného života siahajúceho za rámec oficiálneho islamu. Nadväzuje na [judaizmus](https://sk.wikipedia.org/wiki/Judaizmus" \o "Judaizmus), východné prúdy [kresťanstva](https://sk.wikipedia.org/wiki/Kres%C5%A5anstvo) a na staroarabské prvky.

**Judaizmus** (iné názvy: **židovstvo**[[1]](https://sk.wikipedia.org/wiki/Judaizmus#cite_note-1), **mozaizmus**[[2]](https://sk.wikipedia.org/wiki/Judaizmus" \l "cite_note-2), **mosaizmus**[[3]](https://sk.wikipedia.org/wiki/Judaizmus" \l "cite_note-3)) je najstaršie, počtom veriacich však najmenšie spomedzi troch veľkých svetových [monoteistických](https://sk.wikipedia.org/wiki/Monoteizmus) [náboženstiev](https://sk.wikipedia.org/wiki/N%C3%A1bo%C5%BEenstvo) (judaizmus, [kresťanstvo](https://sk.wikipedia.org/wiki/Kres%C5%A5anstvo), [islam](https://sk.wikipedia.org/wiki/Islam)). Dnes sa k judaizmu hlási približne 15 miliónov veriacich (podľa údajov z roku 2005 [[4]](https://sk.wikipedia.org/wiki/Judaizmus#cite_note-4)). Pre judaizmus je charakteristické, že jeho prívrženci sa považujú za členov jedného *[židovského](https://sk.wikipedia.org/wiki/%C5%BDidia" \o "Židia)*národa, zatiaľ čo prívrženci ostatných náboženstiev sú spravidla príslušníkmi rozličných národov. Judaizmus preto býva nazývaný aj **židovské náboženstvo** a je veľmi úzko spätý s dejinami, kultúrou a tradíciou Židov.

Chrám židov sa nazýva synagóga, posvätnou knihou je Tóra a Talmud. Symbolom je Dávidova hviezda.

**Hinduizmus**

Termín hinduizmus prvýkrát použili [anglickí](https://sk.wikipedia.org/wiki/Anglicko) kolonizátori ako názov pre súbor všetkých indických náboženstiev uznávajúcich hlavnú trojicu božstiev [Brahmu](https://sk.wikipedia.org/wiki/Brahma_(hinduistick%C3%BD_boh)" \o "Brahma (hinduistický boh)), [Višnu](https://sk.wikipedia.org/wiki/Vi%C5%A1nu" \o "Višnu) a [Šivu](https://sk.wikipedia.org/wiki/%C5%A0iva" \o "Šiva), pričom spomínaný termín prebrali z [perzštiny](https://sk.wikipedia.org/wiki/Perz%C5%A1tina). V [Indii](https://sk.wikipedia.org/wiki/India), kde hinduizmus vznikol, tento názov pôvodne vôbec nepoužívali, ale používali názov "sanátanadharma", čo znamená "večná[dharma](https://sk.wikipedia.org/wiki/Dharma), večný poriadok".

Základné charakteristiky sú viera[[1]](https://sk.wikipedia.org/wiki/Hinduizmus#cite_note-bel-1):

* v existenciu božského princípu [brahman](https://sk.wikipedia.org/wiki/Brahman_(filozofia))
* v [karmu](https://sk.wikipedia.org/wiki/Karma" \o "Karma) a [reinkarnáciu](https://sk.wikipedia.org/wiki/Reinkarn%C3%A1cia)
* v nepretržitý kolobeh života ([sansára](https://sk.wikipedia.org/wiki/Sans%C3%A1ra" \o "Sansára)) a v konečné vyslobodenie z tohto kolobehu ([mókša](https://sk.wikipedia.org/wiki/M%C3%B3k%C5%A1a" \o "Mókša))
* že človek musí zachovávať pravidlá ([dharma](https://sk.wikipedia.org/wiki/Dharma" \o "Dharma)), ktoré vyplývajú z jeho kasty ([varna](https://sk.wikipedia.org/wiki/Varna_(kasta)" \o "Varna (kasta)))

Hinduisti môžu byt [polyteisti](https://sk.wikipedia.org/wiki/Polyteizmus), [monoteisti](https://sk.wikipedia.org/wiki/Monoteizmus) alebo [monisti](https://sk.wikipedia.org/wiki/Monizmus" \o "Monizmus). Hinduistický panteón je veľmi rozsiahly. Hinduista má často vybrané božstvo ([ištadéva](https://sk.wikipedia.org/w/index.php?title=I%C5%A1tad%C3%A9va&action=edit&redlink=1" \o "Ištadéva (stránka neexistuje))), ktoré môže preňho mať aspekty najvyššieho boha. Niektorí hinduisti ale považujú všetkých bohov len za prejavy princípu nazývaného [brahman](https://sk.wikipedia.org/wiki/Brahman_(filozofia)).[[1]](https://sk.wikipedia.org/wiki/Hinduizmus#cite_note-bel-1)

Na hinduizmus nemožno konvertovať, hinduistom sa človek stáva pri narodení, aj keď niektorí moderní predstavitelia konverziu pripúšťajú.

Typická pre hinduistov je [tolerancia](https://sk.wikipedia.org/wiki/Tolerancia_(zn%C3%A1%C5%A1anlivos%C5%A5)). Sú rozčlenení na veľa [siekt](https://sk.wikipedia.org/wiki/Sekta) a hnutí a je tam aj súperenie, ale typickému dogmatizmu sa vyhýba. Rešpektuje sa osobný výber v náboženstve. Náboženské vojny medzi hinduistami sú prakticky neznáme. Iné náboženské formy sú iba iné cesty na tú istú horu. Nemajú potrebu obracať iných na svoju vieru. Teda žiadna misia. Nie je to ľahostajnosť. Vyplýva to z hinduistickej metafyziky: všetky formy sú dočasné a preto nereálne. Dokonca aj védy sú bezcenné pri dosiahnutí [mókše](https://sk.wikipedia.org/wiki/M%C3%B3k%C5%A1a" \o "Mókša), teda vyslobodení. Hinduizmus sa neuzatvára do seba, ale neustálym pripomínaním, že aj naša myseľ je svetovou ilúziou, nás núti, aby sme zostali otvorení k tomu, čo leží za mysľou a svetom, v ktorom žije.