**POLOHA-** BBK sa nachádza na juhu stredného Slovenska. Rozlohou je najväčším slovenským krajom. Susedí s Nitrianskym, Trenčianskym, Žilinským, Prešovským a Košickým krajom a má spoločnú hranicu s Maďarskom.

**ZÁKLADNÁ CHARAKTERISTIKA-** rozloha: 9454 km², počet obyvateľov: 647 874, priemerná hustota zaľudnenia: 69,5 obyv./km², krajské mesto: Banská Bystrica, Počet miest: 24 (55 % obyvateľstva),Počet obcí : 516, Počet okresov: 13- BB, Brezno, Revúca, Rimavská Sobota, Lučenec, Poltár, Detva, Zvolen, Veľký Krtíš, Žiar nad Hronom, Žarnovica, Banská Štiavnica, Krupina.

**POVRCH-** Z hľadiska geomorfológie je tento región mnohotvárny – od vysokohorských polôh hrebeňov Nízkych Tatier na severe, cez členitú strednú časť so striedaním horských masívov a údolí, po mierne zvlnené až rovinné nížinné polohy na južnom okraji územia. Maximálna nadmorská výška je 2043 m n. m. (Ďumbier) a minimálna nadmorská výška je 130 m n. m. (Ipeľská kotlina).

Na územie zasahujú všetky celky Slovenského stredohoria ([Vtáčnik](http://www.infoglobe.sk/pohoria_pohoria/europa/slovenska-republika/vtacnik/), [Pohronský Inovec](http://www.infoglobe.sk/pohoria_pohoria/europa/slovenska-republika/pohronsky-inovec/), [Štiavnické vrchy](http://www.infoglobe.sk/pohoria_pohoria/europa/slovenska-republika/stiavnicke-vrchy/), [Kremnické vrchy](http://www.infoglobe.sk/pohoria_pohoria/europa/slovenska-republika/kremnicke-vrchy/), Žiarska dolina, [Poľana](http://www.infoglobe.sk/pohoria_pohoria/europa/slovenska-republika/po-ana/), [Javorie](http://www.infoglobe.sk/pohoria_pohoria/europa/slovenska-republika/javorie/), [Ostrôžky](http://www.infoglobe.sk/pohoria_pohoria/europa/slovenska-republika/ostr-zky/), [Krupinská planina](http://www.infoglobe.sk/pohoria_pohoria/europa/slovenska-republika/krupinska-planina/), Zvolenská kotlina a Pliešovská kotlina) a časť Slovenského rudohoria ([Veporské vrchy](http://www.infoglobe.sk/pohoria_pohoria/europa/slovenska-republika/veporske-vrchy/" \o "Veporské vrchy" \t "_blank), Spišsko-gemerský kras, [Stolické vrchy](http://www.infoglobe.sk/pohoria_pohoria/europa/slovenska-republika/stolicke-vrchy/" \o "Stolické vrchy" \t "_blank), [Revúcka vrchovina](http://www.infoglobe.sk/pohoria_pohoria/europa/slovenska-republika/revucka-vrchovina/), [Volovské vrchy](http://www.infoglobe.sk/pohoria_pohoria/europa/slovenska-republika/volovske-vrchy/" \o "Volovské vrchy" \t "_blank)), rovnako tak celky Fatransko-tatranskej oblasti ([Starohorské vrchy](http://www.infoglobe.sk/pohoria_pohoria/europa/slovenska-republika/starohorske-vrchy/), Horehronské podolie, [Nízke Tatry](http://www.infoglobe.sk/pohoria_pohoria/europa/slovenska-republika/nizke-tatry/)). Reliéf pohorí je členitý, v údoliach pahorkovitý, v pohoriach potom vrchoviny prechádzajúce do hôr.

**PODNEBIE-** Oblasť Banskej Bystrice sa zaraďuje do teplej klímy a mierne vlhkej s chladnou zimou. Má mierne kontinentálne podnebie. Najteplejšie je v mesiaci júl, kedy je priemerná teplota vzduchu 20o C. Najchladnejší mesiac je január, kedy je priemerná teplota vzduchu -0,7o C. Najvyšší mesačný úhrn zrážok bol nameraný vo februári 2016- 184,4 mm. Najnižší mesačný úhrn zrážok bol nameraný v júli 2013- 2,5 mm. V rozpätí rokoch 2012-2016 bol priemerný úhrn zrážok 912 mm.

Kotliny a doliny patria do teplej klimatickej oblasti, nižšie pohoria do mierne teplej a vyššie do chladnej klimatickej oblasti.

**VODSTVO**-Územie kraja patrí do povodia riek **Hron, Ipeľ a Slaná,** hlavnou riekou je Hron a jeho prítok Slatina. Ipeľ s prítokmi Kriváň, Krtíš, Krupinica a Štiavnica odvodňuje južnú časť kraja. Na východe kraja tvorí riečny vejár Slaná, Muráň, Turiec, Blh a Rimava.

Najväčšie**vodné nádrže** sú pri Klenovci, Málinci, Hriňovej a Teplom vrchu, Kurinci - Zelená voda, Ružiná. Štiavnické jazerá sú pospájané do dômyselného vodárenského systému. **Termálne a minerálne vody** sa využívajú v kúpeľoch Dudince, Sklené Teplice, Sliač a Brusno.

**RASTLINSTVO A ŽIVOČÍŠSTVO-** Prevažná časť kraja je zalesnená, dolesnené sú najmä kotliny. V nižších polohách sú porasty dubov a hrabov, nad nimi s narastajúcou nadmorskou výškou nastupujú bučiny a smrečiny, na niektorých miestach s prímesou jedle. V Juhoslovenskej kotline a Cerovej vrchovine je značne rozšírený agát.

Živočíchy patria do spoločenstiev listnatého lesa, polí a lúk- ako napr. líška hrdzavá, mačka divá, diviak lesný.

Taktiež je tu množstvo vtákov, ako napr.- kukučka jarabá, sova lesná, slávik červienka, pinka lesná

Z obojživelníkov sú tu zastúpené napr.- mlok bodkovaný, ropucha bradavičnatá a rosnička stromová

Na územie Banskobystrického kraja zasahuje päť národných parkov (Národný park Nízke Tatry, Národný park Slovenský raj, Národný park Muránska planina, Národný park Veľká Fatra a Národný park Slovenský kras), 4 chránené krajinné oblasti (Cerová vrchovina, Ponitrie, Poľana, Štiavnické vrchy) a množstvo národných prírodných rezervácií, chránených priestorov, lokalít a objektov s nižším stupňom ochrany (všetkých spolu 204). Poľana je súčasne aj biosferickou rezerváciou v rámci programu UNESCO Človek a biosféra.

**OBYVATEĽSTVO-** Územie kraja je osídlené nerovnomerne. Husto osídlená je severozápadná časť (Zvolenská a Žiarska kotlina) a juh kraja (Juhoslovenská kotlina), avšak horské oblasti na severe a v strede kraja (hlavne Nízke Tatry a Slovenské rudohorie) sú málo zaľudnené.

**Prirodzený pohyb obyvateľstva** už dlhodobejšie dosahuje záporné hodnoty. Od roku 1997 sa vykazuje celkový úbytok obyvateľstva kraja. Pokles počtu živonarodených detí, ktorý taktiež pretrváva od roku 1997 nepriaznivo ovplyvňuje **prirodzený prírastok** a vekovú štruktúru obyvateľstva kraja, kde sa znižuje percentuálny podiel detí vo vekovej skupine do 14 rokov ako môžete vidieť aj na týchto percentách.

Vysoký podiel na celkovom počte obyvateľov má národnosť slovenská a to hlavne v severnej časti tohto kraja. V južných okresoch je početnejšia maďarská národnosť. V okresoch Rimavská Sobota a Lučenec tvorí až jednu tretinu obyvateľstva.

A z náboženstva je najpočetnejšie rímskokatolické.

**POĽNOHOSPODÁRSTVO-** Južná časť Banskobystrického kraja je vzhľadom na vhodnejšie prírodné podmienky orientovaná na poľnohospodárstvo, hlavne pestovanie hrozna. Pestuje sa tu pšenica, kukurica, cukrová repa, lucerna, z ovocia teplomilné druhy - marhule a broskyne.

**PRIEMYSEL-** Z hľadiska odvetví priemyslu je najviac zastúpená **výroba kovov a kovových výrobkov,** výroba ostatných nekovových minerálnych výrobkov , výroba potravín a nápojov a výroba strojov

Najväčšími podnikmi sú Železiarne Podbrezová, a.s., CBA Slovakia, s.r.o., Lučenec, Tauris, a.s., Rimavská Sobota, Slovenské magnezitové závody a.s., Jelšava.

**CESTOVNÝ RUCH-** V severnej oblasti kraja je **veľmi dobre rozvinutý cestovný ruch** a hlavne v zimných mesiacoch sa plne využívajú **strediská zimných športov.** Nezanedbateľnú úlohu majú aj [**kúpele** a kúpeľná starostlivosť](http://www.wellnesskupele.sk/kupele), do povedomia sa dostávajú kúpele Sliač, Kováčová, Dudince a Brusno.

Banská Bystrica, Banská Štiavnica a Kremnica boli vyhlásené za **mestské pamiatkové rezervácie,** pričom**Banská Štiavnica** bola zapísaná do Zoznamu svetového kultúrneho dedičstva (1993).