**Našli sme jedného z najstarších živočíchov na Zemi? Obrovský veľmlok z čínskej jaskyne zažil aj Napoleona**

*Muž sa prekvapil, keď v čínskej jaskyni položil nohu na niečo klzké, z čoho sa vykľul extrémne vzácny veľmlok čínsky.*

*15. december 2015, 20:32*

[*9 komentárov*](http://refresher.sk/30348-Nasli-sme-jedneho-z-najstarsich-zivocichov-na-Zemi-Obrovsky-velmlok-z-cinskej-jaskyne-zazil-aj-Napoleona#diskusia)*/ Zaujímavosti - Zvieratá*

Na svete existujú **tisícky a tisícky rôznych druhov živočíchov,** ale iba niektoré z nich sa môžu medzi kolegami pýšiť dlhovekosťou. Jedným zo živočíchov, ktoré sú známe tým, že patria medzi tie najstaršie na celej planéte, je aj Veľmlok čínsky. Ak si niekedy navštívil **pražskú zoologickú záhradu,** tohto nezvyčajného a zároveň najväčšieho mloka na svete si mohol vidieť v špeciálnom pavilóne.

Aj keď samice veľmloka **zvyknú naklásť až 500 vajíčok,** situácia s populáciou veľmlokov čínskych nie je vôbec ružová. V zoologických záhradách po svete sa ich nachádza toľko, že by ti stačilo**len zopár rúk a prstov na nich.** Tieto veľmloky na Zemi žijú už viac než**170 miliónov rokov** a Číňania časti ich tiel s radosťou využívajú v tradičnej medicíne. Keďže veľká časť žijúcich veľmlokov musí byť chránená, aby úplne nevyhynuli, o to väčšie bolo prekvapenie jedného Číňana menom **Wang Yong,** keď sa pri objavovan**í tajomnej jaskyne pošmykol** na niečom zvláštnom umiestnenom v plytkom jazierku. Najskôr netušil, na čo sa to vlastne pozerá, ale keď rozoznal obrovského obojživelníka, privolal ochranárov zvierat a živočích putoval do ich starostlivosti.

Možno by na tom nebolo nič zvláštne, keby takéto nálezy veľmlokov neboli mimoriadne ojedinelé a náš nájdený mlok nepatril medzi tie najstaršie žijúce živočíchy na celej planéte. Podľa prvotných testov a odhadov odborníkov mal byť veľmlok**narodený ešte pred viac než 200 rokmi,** čo by z neho prakticky mohlo robiť najstaršieho žijúceho živočícha na Zemi. Samozrejme, tento titul mu oficiálne patriť pravdepodobne nikdy nebude, ale už len nález veľmloka, ktorý zažil éru **Napoleona či americkú občiansku vojnu,** patrí medzi najúžasnejšie udalosti týkajúce sa živočíšnej ríše v tomto roku.

Červone

V tropickom pásme Afriky, Indie a Južnej Ameriky sú obojživelníky obmedzené iba na vodu alebo na najvlhšie miesta v pralesoch. Sú medzi nimi aj niektorí zástupcovia, ktorí sú pozoruhodní z vývojového hľadiska.

Veľmi zaujímavým radom tropických obojživelníkov sú červone (Gymnophiona). Ich telá niekedy veľmi pripomínajú naše dážďovky. Dokonca i život pod zemou niektorých zástupcov sa podobá spôsobu života dážďoviek, i keď sa živia inou potravou.

Jedným z najväčších zástupcov tohto radu je ekvádorská Coecilia pachynema, ktorá dosahuje dĺžku až 1 m a má dosť veľkú hrúbku. Okrem nej poznáme niekoľko desiatok druhov z viacerých rodov. Niektoré druhy žijú priamo vo vode, napr. červoň vodný (Ichthyophis glutinosus) z tropického pásma Indie, tvar tela má prispôsobený pohybu vo vode.

Červone znášajú vajíčka v podzemných úkrytoch a určitý čas sa o svoj plod starajú. Samice sa stočia okolo kôpky vajíčok a zaisťujú im tak potrebnú vlhkosť a asi aj slizovité výlučky pokožky. Vajíčka sa v tomto období hodne zväčšia. Pokusmi sa zistilo, že i úplne neporušené vajíčka bez tejto ochrany samice rýchlo hynú a splesnivejú. Poznáme i niekoľko druhov živorodých červoňov.

Niektorí autori považujú červone za pozostatky karbónskych krytočrepovcov, pozmenených vplyvom zmeneného prostredia a iného spôsobu života.