**A:**

**1.úloha**

- Definujte pojmy krajinná sféra, krajina, potenciál krajiny, variabilita krajiny, diverzita

krajiny, odolnosť krajiny, ekologická únosnosť krajiny, prírodné zdroje krajiny.

- Opíšte a porovnajte typy krajín podľa stupňa premeny od nezmenenej po umelú krajinu,

-Uveďte konkrétne príklady zo Slovenska.

**2.úloha**

- Vysvetlite vplyv reliéfu na podnebie Severnej Ameriky. Vysvetlite, prečo má východné pobrežie USA a Kanady podstatne chladnejšie podnebie ako miesta ležiace v rovnakých zemepisných šírkach v Európe. Čo je príčinou vzniku najsuchšej púšte na svete? Ako sa volá?

- Rozhodnite, ktorý z nasledujúcich výrokov je pravdivý a ktorý nepravdivý. Nepravdivé výroky opravte a svoj názor zdôvodnite:

a/ V Brazílii sa rozpráva najmä po španielsky.

b/ Keď je na Slovensku jar, v Argentíne je zima.

**3.úloha:**

- Vysvetlite mechanizmus pôsobenia kyslých dažďov na lesné porasty.

- Zhodnoťte negatívne pôsobenie človeka na biosféru z globálneho hľadiska. Vysvetlite to na konkrétnych príkladoch /rozšírovanie púšti, vyrubovanie pralesov, znečisťovanie oceánov/.

B:

**1.úloha:** - Opíšte zameranie rastlinnej a živočíšnej výroby na Slovensku.

- Vymenujte poľnohospodárske výrobné oblasti.

- Charakterizujte dopravný systém Slovenska /železničná, cestná, potrubná, vodná a letecká doprava/.

**2.úloha:**

- Nakreslite prúdenie vzduchu v cyklóne a anticyklóne, opíšte cyklonálne a anticyklonálne počasie.

-Rozhodnite, či počasie v posledných dňoch ovplyvňovala cyklóna alebo anticyklóna. Čo je príčinou veľkej premenlivosti počasia v Strednej Európe a na Slovensku? Ktoré stacionárne cyklóny a anticyklóny ovplyvňujú podnebie Európy.

-Uveďte konkrétne príklady znečistenia ovzdušia na Slovensku, analyzujte príčiny.

**3.úloha :**

- Uveďte významné oblasti ťažby ropy, uhlia , železnej rudy, bauxitu na Zemi a lokalizujte ich na mape.

- Uveďte konkrétne príklady ťažby nerastných surovín z pevniny a morského dna.

- Zhodnoťte, ako ťažba nerastných surovín ohrozuje životné prostredie v jednotlivých častiach sveta.

*Pomôcky : Atlas sveta*

C:

**1.úloha:**

- Opíšte proces osídľovania Slovenska.

- Určte súčasný počet obyvateľov Slovenska.

- Charakterizujte sídelnú sieť /mestá, vidiecke obce/.

- Vymenujte mestá v miestnej oblasti.

- Uveďte príklady polyfunkčných a monofunkčných sídiel a funkcie, ktoré plnia.

**2. úloha:**

**-** Opíšte klimatotvorné činitele a ich vplyv na mikroklímu a makroklímu.

- Uveďte príčiny nerovnomerného rozloženia zrážok na Zemi, rozlíšte oblasti s väčším a menším množstvom zrážok.

- Načrtnite schému a vysvetlite všeobecnú cirkuláciu ovzdušia.

**3.úloha:**

- Posúďte vplyv pravidelných vetrov, morských prúdov, geografickej šírky a nadmorskej výšky na podnebie jednotlivých oblasti Afriky. Vymenujte bioklimatické pásma, pôdne typy vyskytujúce sa v Afrike.

- Zdôvodnite nerovnomerné rozmiestnenie obyvateľstva Afriky.

- Analyzujte priestorové rozmiestnenie bielej a čiernej rasy.

*D:*

**1.úloha:**

- Vymenujte pôdne typy nížin a pohorí na Slovensku.

- Vysvetlite pojmy úrodnosť pôdy, erózia pôdy, protierózna ochrana – príklady.

- Ako ľudia ovplyvňujú pozitívne a negatívne úrodnosť pôd?

- Vymenujte výškové vegetačné stupne a živočíšne spoločenstvá na Slovensku.

**2. úloha : TEMATICKÝ CELOK HUMÁNNA GEOGRAFIA**

- Vysvetlite, čo rozumieme pod pojmom cestovný ruch v súčasnosti. Opíšte jeho základné formy.

- Ukážte na mape najvýznamnejšie oblasti cestovného ruchu.

- Vysvetlite lokalizačné, selektívne a realizačné predpoklady cestovného ruchu.

- Zhodnoťte predpoklady pre rozvoj cestovného ruchu v miestnej oblasti.

- Charakterizujte formy a druhy cestovného ruchu a na základe priloženej tabuľky určte spoločného menovateľa pre nasledujúce skupiny sídiel.

|  |  |
| --- | --- |
| Wiesbaden, Vichy, Luhačovice |  |
| Zakopané, Davos, Štrbské Pleso, Chamonix |  |
| Czienstochowa, Fatima, Levoča |  |
| Cannes, Mamaia, Acapulco |  |
| Mekka, Medina |  |

-Čo môže poskytnúť Slovenská republika svetu z hľadiska cestovného ruchu

**3. úloha:**

Doplňte názvy oceánskych prúdov a uveďte, akým spôsobom ovplyvňujú klímu nasledujúcich pevnín:

a/ východné pobrežie Kanady

b/ SZ pobrežie Európy

c/ JZ pobrežie Afriky

d/ JV pobrežie Latinskej Ameriky

e/ JZ pobrežie Austrálie

-Vysvetlite kontinuálnu súvislosť : teplota a salinita morskej vody

E:

**1.úloha:**

- Opíšte úlohu dopravy, lokalizačné činitele, technickú základňu.

- Ako sa delí doprava podľa prostredia, v ktorom sa uskutočňuje?

-Vysvetlite výhody a nevýhody jednotlivých druhov dopravy, ukážte na mape najvýznamnejšie dopravné trasy.

- Opíšte hlavné smery vývoja dopravy.

**2.úloha:**

- Vysvetlite pôsobenie klimatotvorných činiteľov na podnebie Európy. Porovnajte podnebie v tej istej geografickej šírke vo Francúzsku, na Slovensku a v Ukrajine, odôvodnite rozdiely.

- Posúďte pravdivosť nasledujúcich výrokov:

1. Prístav Murmansk nezamŕza, hoci leží za polárnym kruhom.

2. V Európe zasahuje vplyv oceánu oveľa hlbšie do vnútrozemia ako v Severnej Amerike.

**3.úloha:**

- Porovnajte štáty podľa politického systému, štátoprávneho usporiadania, typu vlády, uveďte príklady

- Zhodnoťte lokalizačné činitele pre rozvoj poľnohospodárskej výroby v Európe

- Vymenujte najvýznamnejšie oblasti pestovania poľnohospodárskych plodín.

**F:**

**1.úloha:**

- Charakterizujte štruktúru obyvateľstva sveta podľa biologických, ekonomických a kultúrnych znakov /štruktúra podľa pohlavia, veku, rasová, národnostná, jazyková a náboženská štruktúra/.

- Nakreslite 3 základné typy vekových pyramíd a vysvetlite rozdiely medzi nimi.

- Vymenujte 3 najpočetnejšie prechodné skupiny, ktoré vznikli premiešaním veľkých rás.

**2. úloha :**

- Zhodnoťte ťažbu nerastných surovín na Slovensku.

- Zaraďte pohoria Vihorlat, Strážovské vrchy, Košická kotlina, Záhorská nížina, Levočské vrchy, Pieniny do jednotlivých geologických pásiem.

- Pomenujte základné geomorfologické celky v miestnej oblasti a zaraďte ich podľa geomorfologického členenia.

- Aké nerastné suroviny sa ťažia v miestnej oblasti?- Popíšte antropogénne formy reliéfu v miestnej oblasti.

**3.úloha :TEMATICKÝ CELOK FYZICKÁ GEOGRAFIA**

- Načrtnite pozdĺžny profil rieky a označte v ktorom z jej troch úsekov je najväčšie usadzovanie splavenín, najväčšie usadzovanie plavenín a najväčšia hĺbková erózia.