Močenie v sprche môže byť veľmi užitočnou záležitosťou najmä pre životné prostredie. Ak zoberieme do úvahy, že ľudia žijúci na západe **minú až 6 litrov vody na jedno spláchnutie, je to naozaj veľa.** Priemerný dospelý človek ide na záchod močiť sedem až desaťkrát za 24 hodín.

Ide teda o **42 litrov vody za deň** a za rok to je viac ako 15-tisíc litrov. Celkovo ide teda o obrovské plytvanie vodou. Ak by sa ale ľudia raz denne počas sprchovania vymočili do sprchy, ušetrilo by sa neuveriteľných 140 miliárd litrov vody ročne, informuje portál Independent. Odborníci, ktorí sa venujú životnému prostrediu bijú na poplach z týchto zarážajúcich čísel.

Ide teda o obrovskú vec v rámci ochrany životného prostredia. Každému ale určite napadne jedna dôležitá otázka, je to hygienické? „**Neexistuje tu hygienické riziko**, moč je totižto sterilný,“ uviedol doktor Chris Dobson pre BBC. Pokiaľ ale zdieľate kúpeľňu s niekým ďalším, mali by ste si dohodnúť určité pravidlá, aby nedošlo k šoku.