

# 

ZÁVEREČNÁ SPRÁVA

|  |  |  |  |
| --- | --- | --- | --- |
|  |  |  |  |

# 1. Identifikačné údaje klienta

Klient:

Meno a priezvisko: Pán A. Kontakt (tel.č./mail):...

Adresa: ...

Poradca:

Meno a priezvisko: Kontakt (tel.č./mail):

Dátum vyhotovenia:

Podpis klienta: Podpis poradcu:

**2. Priebeh a ciele bilancie kompetencií**

Bilancia kompetencií prebehla v období od (dátum) do --- v rozsahu 13 hodín a boli pri nej použité nasledovné postupy: kompetenčné portfólio, rozhovory s ľuďmi z praxe (pracovník SBS služby), dotazníky MBTI a kariérových kotviev, test osobnosti KUD, test pozornosti d2, Knowdell kartičky hodnôt, a ďalšie. Všetky aktivity smerovali k analýze nadobudnutých vedomostí a zručností klienta, ako aj jeho profesijných motivácií a osobnostných vlastností.

* Pri vstupe do bilancie kompetencií ste boli dlhodobo nezamestnaní (3 roky). V úvodnom rozhovore ste vyjadrili potrebu pozrieť sa ešte raz na vlastné vedomosti a zručnosti, ale najmä na to, čo by ste ešte na trhu práce mohli potenciálnym zamestnancom ponúknuť
* Na základe zistených informácií by ste. chceli nájsť aspoň 2 povolania, v ktorých by bolo realisticky možné uplatniť sa (ak je to možné, bez nutnosti rekvalifikácie)
* Vyjadrili ste potrebu podpory v konkrétnych krokoch pri hľadaní zamestnania (pomoc s písaním životopisu, vyhľadávaním pracovných miest)

Bilancia kompetencií bola prispôsobená nasledovným očakávaniam a vyjadreným potrebám klienta:

V zmysle Zákona č. 122/2013 Z.z. o ochrane osobných údajov v znení neskorších predpisov súhlasím so správou, spracovaním a uchovaním osobných údajov uvedených v záverečnej správe za účelom archivácie, a to po dobu 1 roka. Po uplynutí tejto doby žiadam o skartovanie materiálov, pokiaľ tak nezažiadam skôr formou listu.

# 3.Motivácie a priebeh hľadania kariérového cieľa

# Vo Vašom kompetenčnom portfóliu ste uviedli najmä technické a manuálne zručnosti (viď podrobnejší rozdiel nižšie). Priťahuje vás najmä pracovné prostredie, v ktorom môžete pracovať rukami a na konkrétnych úlohách. Máte radi jasne definované pravidlá a zadanie. Za dôležitá dnes považujete najmä stabilitu a istotu zamestnania. Vašimi najlepšími silnými stránkami sú: vytrvalosť aj pri rutinnej práci, poctivosť a dôraz na detaily, pedantnosť, opatrnosť. Vzhľadom na Vaše kariérové ciele ste s Vašim súhlasom podstúpili testovanie testom pozornosti d2, ktorý potvrdil dostatočnú mieru pozornosti, presnosti aj rýchlosti pri vykonávaní pracovných aktivít.

# 4. Kariérové ciele

**A: Analýza získaných vedomostí, zručností a predpokladov (kompetencie súvisiace s kariérovými cieľmi, ktoré klient počas rôznych skúseností už nadobudol):**

|  |  |  |
| --- | --- | --- |
|  | **Hlavný kariérový cieľ** | **Alternatívny kariérový cieľ** |
| **Názov** | Pracovník SBS - strážnik | Operátor vysokozdvižného vozíka |
| **Nadobudnuté odborné vedomosti a zručnosti** | Prenositeľné zručnosti:  kontrola priebehu priemyselného procesu a výrobkov (skúsenosť z oblasti priemyselnej výroby v mäsokombináte 17 rokov)  organizovanie a plánovanie práce, samostatnosť (skúsenosť v potravinovom priemysle – samostatný operátor výroby – 17 rokov) | Preukaz obsluhy motorových vozíkov (preukaz na vysokozdvižný vozík) získaný počas rekvalifikačného kurzu v roku 2002 – potreba obnoviť.  Prenositeľné zručnosti:  organizovanie a plánovanie práce, samostatnosť (skúsenosť v potravinovom priemysle – samostatný operátor výroby) |
| **Osobnostné predpoklady** | precíznosť a dôraz na detail (preukázané počas zamestnania v potravinárskom priemysle a pri plánovaní práce)  sebaovládanie, rozvážnosť a vnútorná stabilita (preukázaná schopnosť zachovať si pokojný prejav v rôznych situáciách)  rešpektovanie pravidiel  nadpriemerná úroveň pozornosti | praktické myslenie, precíznosť, pozornosť  schopnosť plánovať a organizovať prácu (samostatné riadenie vlastnej práce v oblasti opráv obuvi)  manuálna zručnosť (preukázaná vo výrobe) |

**B: Vedomosti, zručnosti, osobnostné predpoklady, ktoré je ešte potrebné nadobudnúť pre dosiahnutie kariérových cieľov:**

|  |  |  |
| --- | --- | --- |
|  | **Hlavný kariérový cieľ** | **Alternatívny kariérový cieľ** |
| **Názov** | Pracovník SBS - strážnik | Operátor vysokozdvižného vozíka |
| **Odborné vedomosti a zručnosti, ktoré je potrebné nadobudnúť** | dozor v objektoch a na verejných priestranstvách, kontrola osôb a vozidiel  obsluha jednoduchých mechanických a elektronických zabezpečovacích zariadení, poplachových a požiarnych signalizácií a kamerových systémov  používanie vecných bezpečnostných prostriedkov (služobný pes, zbraň, slzný aerosólový rozprašovač a pod.)  stráženie objektov, ich zariadení, uložených a uskladnených vecí (popr. so služobným psom)  vedenie dokumentácie o ostrahe, pátraní, kontrolách, poskytnutých službách a pod. | Potreba obnoviť nasledovné zručnosti:  vedenie a kontrola stavu VZV  vypĺňanie a vedenie bežných záznamov o prevádzke motorových vozíkov  nastavovanie, údržba a bežné opravy VZV  vedenie vysokozdvižných vozíkov, vrátane obsluhy zdvíhacieho zariadenia EKR 3 |
| **Osobnostné predpoklady - priestor pre rozvoj/zlepšenie** | digitálna gramotnosť (počítačové spôsobilosti) – potreba získať aspoň základné zručnosti pre prácu s PC  asertivita a sebapresadzovanie (priestor pre osobný rozvoj) | tímová práca (má skúsenosti najmä so samostatnou činnosťou, môže mať problém presadiť sa)  rozhodovanie (preferuje jasné pokyny a štruktúrovanú prácu) |
| **Iné prekážky (osobné, faktory prostredia...)** | Potrebné získať preukaz odbornej spôsobilosti pre osoby poverené výkonom fyzickej ochrany a pátrania  Zdravotný stav – sústrediť sa na pracovné miesta pre kandidátov so zdravotným postihnutím. | Neplatný preukaz na vysokozdvižný vozík (z roku 2002).  Čiastočná invalidita – zamestnanie nemôže obsahovať fyzickú prácu. |

# 5. Analýza trhu práce

|  |  |  |
| --- | --- | --- |
|  | **Hlavný kariérový cieľ** | **Alternatívny kariérový cieľ** |
| **Potenciálni zamestnávatelia v regióne:** | ABAS SR Management (+421910835272)  ASF FENIX SECURITY, s. r. o. (+421917997066)  Zásah 7, s.r.o. (046 5431 333)  V.I.P. security, s.r.o. (0915 898 684)  P O P Security s.r.o. (0918 680 000)  SBS Security Rivi s.r.o. (0904 460 369)  Securitas SK s.r.o. (046 5426 653) | Niekoľko výrobných podnikov v okrese (SaarGummi Slovakia), možnosť agentúrnej práce (EUROPERSONAL & FABRIKA s. r. o.) |
| **Počet pracovných ponúk:** | 2 pracovné pozície v okrese, z toho 1 vhodná aj pre zdravotne postihnutého (AFS FENIX SECURITY) | 1 pracovná ponuka v okrese  5 pracovných ponúk v kraji |
| **Kľúčové výhody klienta oproti iným kandidátom:** | Čiastočná invalidita – možnosť práce na pozícii pre zdravotne postihnutých | Už absolvovaná príprava preukazu VZV |

Použité zdroje: [www.istp.sk](http://www.istp.sk), [www.profesia.sk](http://www.profesia.sk), [www.zoznam.sk](http://www.zoznam.sk)

# 6. Vykonané aktivity počas bilancie kompetencií

|  |  |  |  |
| --- | --- | --- | --- |
| **Vyvinuté aktivity (ukončené alebo v priebehu)** | **Dátum** | **Cieľ** | **Detailný popis dosiahnutých výsledkov (získané informácie, kontakty)** |
| vypracovanie životopisu | 31.2.2014 | Vypracovať aktuálny životopis | Aktuálny životopis bol vypracovaný a pán A. si na úrade vytlačil 20 kópií |
| Kontakt s firmou SBS | 31.2.2014 | zistiť možnosti zamestnania sa v oblasti pre čiastočných invalidov | Možnosti sú obmedzené, ale existujú (najmä nočný strážnik). Dôležité sú najmä osobné kontakty! |
| Vypracovanie profilu v ISTP | 31.2.2014 | pomoc pri vypracovaní portfólia | Nastavenie agenta |
| Oslovenie vzdelávacích spoločností A (preukaz odbornej spôsobilosti pre osoby poverené výkonom fyzickej ochrany a pátrania ) a B (preukaz VZV) | 31.2.2014 | získať informácie o požiadavkách pre vstup do kurzu, cene a dátumoch začiatku | Kurz SBS začína vo firme A v dátume ..., kurz VZV vo firme B v dátume ... Obidve firmy nemajú problém s vzdelávaním čiastočných invalidov |

# 7. Akčný plán

|  |  |  |  |
| --- | --- | --- | --- |
| **Dátum** | **Aktivita** | **Cieľ** | **Kritériá plnenia** |
| do 31.2.2014 | Kontakt s odborným poradcom UPSVaR | Podať žiadosť o financovanie vzdelávania REPAS (SBS) | Žiadosť podaná a schávlená |
| do 31.2.2014 | Absolvovanie kurzu SBS | Získanie preukazu odbornej spôsobilosti pre osoby poverené výkonom fyzickej ochrany a pátrania | Preukaz bude získaný |
| DÁTUM | Vyhľadať vo svojom širšom okolí ľudí, ktorý pracujú alebo pracovali v oblasti | Spoznať niekoho, kto v oblasti SBS pracuje a mohol by pomôcť pri hľadaná zamestnania | Kontakt aspoň s jednou osobou zamestnanou v SBS |
| do DÁTUM | Kontaktovať zamestnávateľov pre cielené pracovné pozície v okrese | Zistiť dodatočné informácie o pracovnej pozícii (miesto výkonu práce, požiadavky na zdravotný stav, možnosť zaškolenia) | Priniesť sprostredkovateľovi 3 potvrdenia o hľadaní zamestnania do DÁTUM |

# 8. Závery a komentáre

Poradca bilancie kompetencií odporúča pravidelné stretnutia s odborným poradcom pre monitorovanie plnenia akčného plánu a pre udržiavanie motivácie. Pán A. vyjadril spokojnosť s priebehom bilancie kompetencií. Za hlavný prínos považuje to, že dokáže lepšie povedať, aké má kompetencie a čo je na ňom dobré. Sám ale uznáva, že by potreboval viac času na to, aby si veci ešte v hlave nechal preležať a zistil si o trhu práce viac informácií.