**Prešovská univerzita v Prešove**



Študentský domov a jedáleň Prešovskej univerzity v Prešove

Ulica 17. novembra č. 13, 080 01 Prešov

## Zmluvné strany:

\_\_\_

**Zmluva o ubytovaní č. ..............................**

1. **Prešovská univerzita v Prešove**

17. novembra 15, 080 01 Prešov

Zastúpená: Dr. h. c. prof. PhDr. Peter Kónya, PhD., rektor

Oprávnený zmluvu podpísať a konať vo veciach zmluvy: Mgr. František Martinka, riaditeľ Študentského domova a jedálne Prešovskej univerzity v Prešove, 17. novembra 13, Prešov IČO: 17 070 775

DIČ: 2020980082

Účet: Štátna pokladnica, č. ú.: IBAN: SK47 0900 0000 0051 4958 9186 (ďalej len „ubytovateľ“)

a

## Študent/ka

Meno a priezvisko .................................................................................................................................................................

narodený/á.............................. v............................................. rod. číslo ..............................................................................

číslo OP/pasu ................................, trvalé bydlisko..............................................................................................................

fakulta ..............., ročník .............., študijný odbor ..............................................................................................................

e-mailová adresa ........................................................................................ číslo tel. ...........................................................

(ďalej len „ubytovaný“), uzavreli podľa § 754 a násl. Občianskeho zákonníka túto

# zmluvu o ubytovaní

## Čl. 1

1. Ubytovateľ sa zaväzuje:
   1. poskytnúť ubytovanému prechodné ubytovanie a služby s ním spojené v Študentskom domove Prešovskej univerzity v Prešove (ďalej len „študentský domov“) podľa zverejneného harmonogramu ubytovania

prevádzka ...............................................................................................................................izba č ,

* 1. odovzdať ubytovanému priestory vyhradené na ubytovanie v stave spôsobilom na riadne užívanie a zabezpečiť nerušený výkon práv spojených s ubytovaním,
  2. vytvárať pre ubytovaného vhodné podmienky na štúdium a na odpočinok.

## Čl. 2

1. Ubytovaný sa zaväzuje:
   1. dodržiavať domový poriadok študentského domova, pokyny riaditeľa študentského domova a ním poverených osôb,
   2. udržiavať poriadok na pridelenej izbe,
   3. chrániť a účelne využívať pridelený inventár v izbe, spoločný majetok v kuchynkách, chodbách, spoločenských miestnostiach a v ostatných spoločných priestoroch,
   4. dodržiavať bezpečnostné a protipožiarne predpisy,
   5. nevykonávať v pridelených priestoroch bez súhlasu ubytovateľa žiadne podstatné zmeny,
   6. uhradiť sankciu za každé porušenie povinnosti vyplývajúcich z Domového poriadku ŠDJ PU, čl. 8 podľa schváleného cenníka sankcií ŠDJ PU.

## Čl. 3

1. Ubytovaný sa zaväzuje platiť ubytovateľovi cenu za poskytnuté ubytovanie a služby s ním spojené podľa platného cenníka

vo výške ........................................ EUR (slovom: )

za lôžko/mesiac v nasledujúcich splátkach:

za mesiac IX. 80,00 + 20,00 = **100,00 €** (zálohová platba) za mesiac X.,XI.,XII., ...................................... **do 31. októbra**

za mesiac I.,II.,III., ...................................... **do 15. januára**

za mesiac IV.,V.,VI. ...................................... **do 15. apríla**

**20 €** jednorazový poplatok pri nástupe (za používanie povolených elektrospotrebičov, nezistené škody) – súčasť zálohovej platby.

1. Cenu ubytovaný okrem zálohovej platby 100,00 € pri nástupe, je povinný uhrádzať bankovým prevodom na účet ubytovateľa na základe prideleného variabilného symbolu. V prípade, že ubytovaný bude platiť poštovou poukážkou, použije nesprávny variabilný symbol (resp. ho neuvedie vôbec), alebo uvedie nesprávny účet, za vyhľadávanie platby je povinný zaplatiť poplatok **10 €.**
2. Ubytovateľ jednorazový poplatok za nezistené škody a poplatok za ubytovanie n e v r a c i a.
3. Ak nezaplatí ubytovaný cenu podľa bodu 1 v stanovenej lehote splatnosti, je povinný zaplatiť penále z omeškania vo výške

**0,50 €** za každý deň omeškania k dátumu oneskorenej úhrady a to taktiež bankovým prevodom na účet ubytovateľa.

1. Ubytovateľ má právo v prípade nárastu prevádzkových nákladov na ubytovanie upraviť jeho cenu. O zvýšení ceny rozhodne ubytovateľ po schválení v Akademickom senáte Prešovskej univerzity v Prešove.
2. Ubytovaný sa zaväzuje, že v prípade zmeny ceny za poskytnuté ubytovanie je povinný platiť od dátumu účinnosti tejto zmeny upravenú cenu za ubytovanie, s výnimkou postupu podľa bodu 7.
3. V prípade, ak cena za ubytovanie bude zvýšená, ubytovaný má právo v súlade s ustanovením § 48 ods. 1 Občianskeho zákonníka od zmluvy odstúpiť. V prípade, ak ubytovaný neodstúpi od zmluvy do 1 mesiaca odo dňa zverejnenia zvýšenej ceny za ubytovanie, bude ubytovaný platiť zvýšenú cenu za ubytovanie podľa bodu 5 tohto článku.

## Čl. 4

1. Zmluva sa uzatvára na dobu u r č i t ú od do 30.6.2021

výlučne bez prerušenia alebo skrátenia dohodnutej doby ubytovania**.**

1. Pred uplynutím dohodnutej doby môže ubytovateľ od zmluvy odstúpiť, ak ubytovaný porušuje povinnosti riadneho užívania ubytovacej miestnosti, porušil domový poriadok študentského domova a inak porušuje svoje povinnosti vyplývajúce zo zmluvy.
2. Ubytovateľ je oprávnený odstúpiť od zmluvy aj v prípade, ak ubytovaný nezaplatí ubytovateľovi cenu za ubytovanie v termíne v zmysle čl. 3 bod 1 a 5 tejto zmluvy s tým, že úhradu si bude vymáhať, a to aj súdnou cestou
3. Ubytovateľ je oprávnený odstúpiť od zmluvy v prípade, ak ubytovaný skončí denné štúdium, preruší štúdium, bude vylúčený zo štúdia alebo prestúpi na inú vysokú školu, a to do troch dní odo dňa ukončenia štúdia.
4. Ubytovaný môže odstúpiť od zmluvy pred uplynutím dohodnutej doby **písomnou žiadosťou** (viď tlačivo na stránke ŠDJ PU), je však povinný nahradiť ubytovateľovi vzniknutú ujmu, ak ubytovateľ pre nezáujem nepridelí izbu inému ubytovanému,

t.j. zabezpečiť náhradu, a to v sume ceny ubytovania za každý mesiac, o ktorý je skrátená dohodnutá doba ubytovania.

1. Skrátenie doby ubytovania sa povoľuje iba študentom končiacich ročníkov nepokračujúcich v štúdiu, ktorým končí doba ubytovania do 3 dní od absolvovania štátnej záverečnej skúšky – pri ukončení ubytovania predložiť kópiu o ukončení štúdia.
2. Na nedodržanie zmluvných podmienok zo strany ubytovaného bude ubytovateľ prihliadať pri rozhodovaní o poskytnutí ubytovania v ďalšom akademickom roku.
3. Ubytovaný je povinný mať ku dňu odhlásenia z ubytovania v ŠDJ PU uhradené všetky nedoplatky voči ŠDJ PU.

## ČI.5

**1. V súlade so zákonom č. 314/2001 Z. z. o ochrane pred požiarmi v znení neskorších predpisov je ubytovaný študent povinný najmä:**

1. dodržiavať všeobecne záväzné právne predpisy o ochrane pred požiarmi a vydané príkazy, zákazy a pokyny týkajúce sa požiarnej ochrany,
2. počínať si tak, aby nezapríčinil vznik požiaru,
3. zoznámiť sa s požiarno−poplachovými smernicami a evakuačným plánom,
4. poznať rozmiestnenie hasiacich prostriedkov a vedieť ich používať,
5. nepoškodzovať a nezneužívať hasiace prístroje a zariadenia požiarnej ochrany,
6. nefajčiť a nemanipulovať s otvoreným ohňom v študentskom domove,
7. používať povolené elektrické spotrebiče podľa návodu výrobcu, na prípravu pokrmov **s dokladom resp. revíznou správou o vykonaní pravidelnej odbornej prehliadky a odbornej skúšky systému elektrického zariadenia v zmysle Vyhl. 508/2009 Z.z. a STN 33,**
8. plniť úlohy na úseku preventívnej ochrany pred požiarmi,
9. oznámiť bez zbytočného odkladu požiar, ktorý vznikol v objektoch ubytovacieho zariadenia alebo zabezpečiť jeho ohlásenie na určenom mieste (OHLASOVŇA POŽIAROV – VRÁTNICA),
10. riadiť sa pokynmi a pri evakuácii zachovať pokoj a objekt opustiť najbližším núdzovým východom,
11. pri vzniku požiaru vykonať najnutnejšie opatrenia na záchranu ohrozených osôb,
12. uhasiť požiar, ak je to možné, alebo vykonať nutné opatrenia na zamedzenie jeho šírenia,
13. zaistiť miesto požiaru do príchodu vyšetrujúcich orgánov a spolupracovať pri vyšetrení príčin vzniku požiaru.

## Čl. 6

1. Ubytovaný vyhlasuje, že netrpí žiadnou chorobou, pre ktorú by nemohol byť ubytovaný v ŠD. V prípade, že takouto chorobou trpí a túto skutočnosť zamlčal, berie na vedomie následky vyplývajúce z tejto skutočnosti a je si vedomý, že ubytovateľ okamžite odstúpi od zmluvy v zmysle čl. 4 bodu 2 tejto zmluvy. Ubytovaný je v tomto prípade povinný nahradiť ubytovateľovi vzniknutú ujmu, a to v sume ceny ubytovania za každý mesiac, o ktorý je skrátená dohodnutá doba ubytovania.
2. Ubytovaný súhlasí s tým, aby jeho osobné údaje boli spracované a zverejnené spôsobom a v rozsahu podľa zákona č. 18/2018 Z. z. o ochrane osobných údajov a o zmene a doplnení niektorých zákonov pre potreby spojené s ubytovaním študentov Prešovskej univerzity v Prešove.
3. Zmluvu je možné meniť, dopĺňať alebo predĺžiť po dohode oboch zmluvných strán, a to vo forme písomných dodatkov, podpísaných obidvoma zmluvnými stranami.
4. Táto zmluva má dve vyhotovenia, každá zo zmluvných strán obdrží jedno vyhotovenie.

## Zmluvné strany prehlasujú, že si zmluvu prečítali, jej obsahu porozumeli, že bola uzavretá po vzájomnom súhlase, nie však v tiesni, ani za nápadne nevýhodných podmienok, a na znak súhlasu s ňou ju bez výhrad podpisujú.

Prešov ............................................

........................................................

Mgr. František Martinka

ubytovaný študent riaditeľ ŠDJ PU