**Rada školy pri Gymnáziu, SNP 1, 056 01 Gelnica**

**Zápisnica**

**zo zasadnutia Rady školy dňa 12.10.2017**

**Prítomní:** podľa prezenčnej listiny

**Neprítomní:** ospravedlnení z pracovných dôvodov

**Hostia:** RNDr. Dušan Andraško

**Program:** *1. Otvorenie*

*2. Oboznámenie s hodnotiacou správou o výchovno – vzdelávacej činnosti, jej*

*výsledkoch a podmienkach školy za šk. rok 2016/2017*

*3. Diskusia, rôzne*

*4. Záver*

**1. Otvorenie**: Zasadnutie otvorila predsedníčka Rady školy Mgr. Ivana Richnavská a oboznámila prítomných s programom zasadnutia, ktorý prítomní prijali.

**2.** V tomto bode vyzvala predsedníčka RŠ pána riaditeľa RNDr. Dušana Andraška, aby oboznámil členov RŠ s hodnotiacou správou o výchovno – vzdelávacej činnosti, jej výsledkoch a podmienkach školy za šk. rok 2016/2017.

V úvode pán riaditeľ priblížil výsledok SWOT analýzy, kde vyzdvihol silné stránky školy (*Spolupráca s VŠ v Košiciach v oblasti vyučovania prírodovedných predmetov, Skúsenosti pedagogických zamestnancov s organizáciou IKT kurzov a workshopov pre verejnosť (Burza SŠ, Deň otvorených dverí,..*

*Individuálny prístup k študentom, škola priateľská k žiakom, Zlepšenie vybavenia didaktickou technikou v rámci prírodovedných predmetov vďaka projektu z ESF)*a poukázal aj na slabé stránky školy, ku ktorým patrí *napr. Menšia možnosť voľby maturitných voliteľných predmetov v poslednom ročníku štúdia (menej študentov = menej otvorených skupín.* Z príležitostí školy boli spomenuté tieto: *Udržať tradíciu osemročného štúdia aj v ďalších rokoch, Sledovať nové výzvy na projekty podporené z ESF a zapojiť sa do menších projektov, grantov, Získať iného partnera na realizáciu bilaterálneho projektu v ANJ, Zapojiť sociálnych partnerov z regiónu do spolupráce ...*

V školskom roku 2016/2017 bolo na našej škole 150 študentov (7 tried). Z uvedeného počtu bolo 72 dievčat. V uvedenom školskom roku na gymnázium prestúpilo 2 žiakov z inej školy a 6 žiaci prestúpili na inú školu. Do prvého ročníka bolo k 15. 9. 2016 prijatých 13 žiakov (4 – ročné štúdium) a prvý ročník 8 – ročného štúdia sa v minulom školskom roku nepodarilo otvoriť. Oproti minulému školskému roku sme pozorovali zníženie celkového počtu prihlásených študentov na oba typy štúdia. Uvedený stav v prípade štvorročného štúdia okrem bežných známych dôvodov (celkové zníženie počtu žiakov 9. ročníka v regióne, zvýšenie počtu žiakov zo sociálne znevýhodneného prostredia, osobná železničná doprava zadarmo aj do veľkých urbanistických centier, veľký počet žiakov hlásiaci sa na bilingválne/športové gymnáziá, silná propagácia SOŠ v posledných rokoch na úkor gymnázií) môže byť spôsobený aj tým, že v čase DOD Gymnázia Gelnica uskutočneného vo februári 2017 sa zároveň uskutočnili dni otvorených dverí košických a spišskonovoveských gymnázií.

Priemerný prospech za školu v šk. roku 2015/2016 bol 1,71. Priemerný počet vymeškaných hodín na žiaka za školu bol 107,45, z toho priemerný počet ospravedlnených hodín na žiaka bol 107,25hodín (0,21 priemerný počet neospravedlnených hodín na žiaka za školu).

Pri znižovaní priemerného prospechu je častou prekážkou pri mladších žiakoch slabá alebo nepravidelná kontrola zo strany rodičov (často sú dlhý čas neprítomní doma kvôli dochádzaniu za prácou mimo regiónu). Pri starších žiakoch je to najmä rozdrobenosť záujmov študentov na množstvo mimoškolských aktivít (autoškola, reprezentácia v športových kluboch,...). Prekážky pri znižovaní priemerného počtu vymeškaných hodín tvoria predovšetkým: veľký počet študentov s diagnostikovanými zdravotnými problémami a nejednoznačnosť v definícii prijateľných dôvodov a spôsobov ospravedlňovania žiakov v platnej legislatívne.

V externej forme maturitnej skúšky dosiahli žiaci z jednotlivých predmetov takéto výsledky:

**1 Externá časť MS**

**- riadny termín (marec, máj 2017)**

|  |  |  |  |
| --- | --- | --- | --- |
| **Predmet** | **Počet žiakov** | **Percento** | **Percentil** |
| **Anglický jazyk B2** | 30 | 50,02 |  |
| **Slovenský jazyk a literatúra** | 30 | 58,97 |  |
| **Matematika** | 2 | 35,00 | NÚCEM nestanovil pre malý počet študentov |

**- mimoriadny termín (september 2017)**

|  |  |  |  |
| --- | --- | --- | --- |
| **Predmet** | **Počet žiakov** | **Percento** | **Percentil** |
| **Anglický jazyk B2** | 2 | 23,75 | NÚCEM nestanovuje |

**2 Interná časť MS**

**- písomná forma - riadny termín (marec, máj 2017)**

|  |  |  |
| --- | --- | --- |
| **Predmet** | **Počet žiakov** | **Hodnotenie** |
| **Anglický jazyk B2** | 30 | 58,50% |
| **Slovenský jazyk a literatúra** | 30 | 67,86% |

**- písomná forma - mimoriadny termín (september 2017)**

|  |  |  |
| --- | --- | --- |
| **Predmet** | **Počet žiakov** | **Hodnotenie** |
| **Anglický jazyk B2** | 2 | 17,50% |

**2.1 Interná časť MS**

**- ústna časť - riadny termín (marec, máj 2017)**

|  |  |  |  |  |  |  |
| --- | --- | --- | --- | --- | --- | --- |
| **Maturitný predmet** | **Počet žiakov s prospechom 1** | **Počet žiakov s prospechom 2** | **Počet žiakov s prospechom 3** | **Počet žiakov s prospechom 4** | **Počet žiakov s prospechom 5** | **Priemerná známka** |
| **Slovenský jazyk a literatúra** | 8 | 9 | 10 | 3 | 0 | 2,27 |
| **Anglický jazyk B2** | 10 | 15 | 5 | 0 | 0 | 1,83 |
| **Biológia** | 7 | 4 | 2 | 2 | 0 | 1,93 |
| **Dejepis** | 1 | 1 | 0 | 0 | 0 | 1,50 |
| **Fyzika** | 1 | 3 | 2 | 2 | 0 | 2,63 |
| **Geografia** | 2 | 3 | 2 | 0 | 0 | 2,00 |
| **Chémia** | 4 | 5 | 1 | 1 | 0 | 1,91 |
| **Informatika** | 1 | 0 | 1 | 1 | 0 | 2,67 |
| **Matematika** | 0 | 1 | 0 | 0 | 0 | 2,00 |
| **Nemecký jazyk B1** | 1 | 0 | 0 | 0 | 0 | 1,00 |
| **Občianska náuka** | 11 | 2 | 0 | 0 | 0 | 1,15 |

Riaditeľ školy oboznámil členov RŠ aj s údajmi o zamestnancoch ako aj s finančným zabezpečením školy (bližšie informácie – *Hodnotiaca správa o výchovno – vzdelávacej činnosti, jej výsledkoch a podmienkach školy za šk. rok 2016/2017*).

**3. Diskusia, rôzne:** V diskusii sa členovia RŠ bližšie zaujímali o stanovení počtu žiakov na gymnáziách v rámci Košického kraja. Ďalším bodom diskusie bolo hodnotenie záujmu žiakov o predmet informatika, nakoľko to je veľmi potrebný predmet v rámci uplatnenia sa na trhu práce.

**4. Záver:** Predsedníčka poďakovala prítomným za účasť a ukončila zasadnutie Rady školy.

V Gelnici, 12. 10. 2017 Mgr. Ivana Richnavská

predsedníčka RŠ pri Gymnáziu v Gelnici