Gymnázium, SNP 1, 056 01 Gelnica

Tel.: 00421-53-4821296 Fax: 00421-53-4821406 E-mail: gym@gymgl.sk

# ZÁVEREČNÁ SPRÁVA O ČINNOSTI KOORDINÁTORA ŽŠR

**v školskom roku 2018/2019**

## Žiacka školská rada:

ŽŠR sa riadila Štatútom ŽŠR (Vnútorná smernica 05/2011). Na začiatku školského roka 2018/2019 boli aktualizovaní zástupcovia jednotlivých tried. ŽŠR mala 7 členov. V mesiaci september bol vypracovaný Plán práce ŽŠR, v ktorom si každá trieda zvolila aktivitu/aktivity, za ktorú/ktoré bola počas roka zodpovedná. Z pohľadu koordinátorky ŽŠR a spätnej väzby žiakov ako úspešné hodnotíme: Burza SŠ, Vianočná burza, Školský večierok, Guinessove rekordy gymnázia – do týchto podujatí boli aktívne zapojení študenti jednotlivých tried. V spolupráci s vedúcou školskej jedálne sa počas roka žiaci jednotlivých tried zapájali do zostavovania jedálnička v našej školskej jedálni podľa zvolenej témy s názvom Náš týždeň v školskej jedálni. **Treba zdôrazniť, že väčšina tried k tejto aktivite pristúpila zodpovedne, jedna trieda síce týždeň v školskej jedálni zrealizovala ale bez informácie na nástenke v školskej jedálni.**

V budúcom školskom roku bude koordinátorka ŽŠR konzultovať opätovne s členmi ŹŠR spomínanú aktivitu.

**Treba stále učiť členov ŽŠR, aby prenášali informácie zo stretnutí do triednych kolektívov a opačne.**

**V budúcom školskom roku je nutné zamerať sa na zlepšenie komunikácie medzi ŽŠR, triednymi kolektívni a triednymi učiteľmi.**

Koordinátorka ŽŠR mala na starosti priebežné hodnotenie čistoty tried počas celého školského roka. Aktuálne výsledky aj iné informácie boli zverejňované na nástenke ŽŠR. Najčistejšou triedou v tomto školskom roku sa stala III.A trieda.

**Aj keď ŽŠR nedisponuje žiadnymi peniazmi, z niektorých podujatí sa nazbierala určitá finančná čiastka, ktorá bola použitá následne:**

**Príjmy:**

**Zostatok (minulý školský rok) – 29,08 eur**

**Vianočná burza (výťažok) – 73,08 eur**

**Príjmy celkom – 102,16 eur**

**Výdavky:**

**Vianočná burza – 10,42 eur**

**Vianočná burza (vyhodnotenie najkrajšieho stánku – zakúpenie odmeny) – 5,18 eur**

**Zdravá veľká prestávka – 7,30 eur**

**Zakúpenie cien (kvíz Boli sme spolu) – 6,84 eur**

**Rozlúčka s maturantmi – 8,75 eur**

**Zakúpenie ceny (čistota triedy) – 11,52 eur**

**Výdavky: celkom – 50,01 eur**

**Aktuálny zostatok – 52, 15 eur**

V Gelnici dňa 28. 6. 2019 Vypracovala: Mgr. Ivana Sokolská,

Koordinátorka ŽŠR