**Čierna diera**

Hra je ideálna do kolektívu.

**Typ hry:** Športová, behacia

**Pre vek:** 8+

**Počet hráčov:** dve družstvá

**Priestor:** vonku

**Hra rozvíja:** pozornosť, kondíciu, zručnosť

**Pomôcky:** šiltovka, malá loptička

**Podrobné pravidlá**

1. Súťažiaci hrajú v skupinách.
2. Počet členov by mal byť v každej skupine rovnaký.
3. Družstvá sú od stredovej čiary rovnako vzdialené.
4. Súťažiaci majú pridelené názvy planét
5. Na vykríknutie názvu planéty musia príslušný súťažiaci oboch družstiev vybehnúť a zo šiltovky zachrániť loptičku planétu Zem.
6. Súťažiaci nesmie mať prešľap cez stredovú čiaru, inak má bod súper.
7. Ak súťažiaci získa loptičku planétu Zem, ale súper sa ho fyzicky dotkne, bod má súper.
8. Ak loptičku planétu Zem chytia obaja naraz bod získa ten hráč, ktorý loptičku zoberie na svoju stranu, nemá prešľap a súper sa ho fyzicky nedotkne.
9. Hra končí v okamihu ako prvé družstvo dosiahne počet bodov 10.