**Okresné kolo Geografickej olympiády (kat. E, F)**

Cieľom Geografickej olympiády je rozvíjať záujem žiakov o geografiu ako nosného predmetu poznávania krajiny a prírody. Nemalou mierou má prispieť k zvýšeniu a k aktualizácii úrovne vyučovania geografie na ZŠ a 1. stupni 8-ročných gymnázií. Má podporiť rozširovanie geografických vedomostí žiakov, ich praktických zručností v topografii, v záujmovej činnosti pri poznávaní a ochrane miestnej krajiny.

Štvrtok **07. 02. 2019** bol dňom, ktorý sa niesol v znamení geografie, pretože sa konalo okresné kolo spomínanej súťaže. Naše gymnázium reprezentovali žiaci I.O triedy **Nela Kaľavská, Klaudia Kraszová** a žiaci III. O v zložení **Matej Slovik, Sarah Jägerová** a **Vladimír Body**. Súťažiaci si zmerali sily v teoretickej časti,  praktickej časti ako aj v otázkach o miestnej krajine. Naši žiaci boli úspešní, podarilo sa im obsadiť krásne *3. Miesto* **(SarahJägerová),** *2. miesto* **(Klaudia Krauszová)** a *1. miesto* **(Matej Slovik).**

Veľmi sa tešíme z úspechu našich žiakov a želáme im veľa šťastia v ďalšom kole súťaže.

Mgr. Ivana Sokolská

vyučujúca geografie