**Koniec náplastí a obväzov? Revolučný gél zastavuje krvácanie OKAMŽITE a môže byť použitý na bojisku na zacelenie rôznych poranení.**

* VetiGel dokáže pracovať podobne, ako ľudský liečebný mechanizmus pri zrážaní krvi pri dotyku
* Vyvíja sa v laboratóriu v Brooklyne, New York
* Pôvodom gélu je rastlinný polymér, ktorý je schopný „prichytiť sa“ na krv a spôsobiť zrážanie
* Trvá pribl. len 15 sekúnd, kým gél zacelí poranenie, preto je vhodné jeho použitie na bojiskách alebo v domácnostiach namiesto náplastí, či obväzov.

Či už ide o porezanie predmetom v kuchyni, alebo vážne poranenie na bojisku, prioritou je vždy zastaviť krvácanie. Tento gél je určený práve na to, krvácanie dokáže obmedziť v priebehu pár sekúnd. Gél je vyrobený z rastlinného hemofilického polyméru, ktorý dokáže pracovať podobne, ako ľudský liečebný mechanizmus pri zrážaní krvi.

Tento nápad dostal Joe Landolina, bio-molekulárny chemický inžinier, bývalý študent Polytechnického Inštitútu v New Yorku, ktorý založil spoločnosť v Brooklyne nazvanú Suneris.

VetiGel využíva rastlinné hemofilické polyméry, ktoré sa prichytia na krv a zrážajú ju dokopy, čím sa zaceluje rana. Výroba samotného gélu spočíva v odstránení bunkových stien z rastlinných polymérov, ktoré sa následne používajú ako skladačky z lega – keď sa gél aplikuje na ranu, „skladačky“ sa spoja a vytvoria zrazeninu. Zaujímavosťou, ktorá prekvapila aj samotných vedcov je, že gél po kontakte s tkanivom mení farbu a aj celkový tvar. Gél je antimikrobiálny, t.j. ak je používaný v sterilnom prostredí, ranu zacelí bezpečne.